Krizni štab FBiH predložit će pomjeranje policijskog sata - Bug.ba - Info portal Bugojno\nRedakcija 04/05/2021 Nema komentara\nKrizni štab Federalnog ministarstva zdravstva Vladi Federacije BiH predložit će izmjene aktuelnih mjera donesenih s ciljem sprečavanja širenja koronavirusa na području Federacije BiH.\nPrema informacijama koje smo dobili Vladi FBiH bit će upućen prijedlog da se mjera ograničenja kretanja građana pomakne od 22 sata do 5 ujutro, umjesto od 21 sat, kako je trenutno na snazi.\nKrizni štab je predložio da se na skupovima na otvorenom, kao i ugostiteljskim objektima, dozvoli okupljanje do 30 osoba, te će biti predložena i naredba da se centri za mentalno zdravlje stave u punu funkciju u svrhu zaštite mentalnog zdravlja stanovništva.\nPodsjetimo, Vlada Federacije BiH je na sjednici u Sarajevu 29. aprila usvojila informaciju s predloženim naredbama i preporukama Kriznog štaba Federalnog ministarstva zdravstva o epidemiološkoj situaciji COVID-19 u Federaciji BiH.\nNa snazi ostaje i ograničavanje kretanja građana na cijelom teritoriju Federacije BiH u vremenu od 21 sata uvečer do pet sati ujutru narednog dana.\n4. maja: Usvojeni prva zastava i grb Republike Bosne i Hercegovine


Lečenje austrijskih osiguranika u Banji Koviljači\nBanja Koviljača, 22. jun 2021.\nPredstavnici Specijalne bolnice za rehabilitaciju Banja Koviljača i Zavoda za penzijsko osiguranje Austrije potpisali su danas, u prisustvu ministarke za rad, zapošljavanje, boračka i socijalna pitanja Darije Kisić Tepavčević i ministra zdravlja Zlatibora Lončara, Ugovor o pružanju medicinske rehabilitacije austrijskim osiguranicima, odnosno korisnicima prava na penziju.\nKisić Tepavčević je istakla da je ovo prvi put da jedan rehabilitacioni centar u Srbiji potpisuje ugovor sa inostranim državnim penzijskim fondom.\nOvo je veliki dan za našu zemlju, budući da nam potpisivanje ovakvog ugovora sa inostranim državnim penzijskim fondom otvara put za razvoj medicinske rehabilitacije, a naša zemlja sa svojim privrednim karakteristikama i termalnim izvorima ima sve preduslove za to, rekla je Kisić Tepavčević.\nOna je naglasila da Srbija ima izuzetne bilateralne odnose sa Republikom Austrijom na polju socijalnog osiguranja, da postoji Sporazum o socijalnom osiguranju koji obuhvata sve grane, uključujući penzijsko, invalidsko i zdravstveno osiguranje i osiguranje za slučaj nezaposlenosti.\nKako je dodala, obe strane ispunjavaju sve dužnosti i obaveze koje podrazumeva ovaj sporazum.\nIlustracija naše saradnje je primer iz 2020. godine, kada je austrijski nosilac osiguranja isplatio preko 128 miliona eura za korisnike prava koji žive na teritoriji Srbije, a u istom ovom periodu naš\nRepublički fond za penzijsko i invalidsko osiguranje je isplatio više od 2,3 miliona eura za svoje korisnike koji žive na teritoriji Austrije, rekla je Kisić Tepavčević.\nUgovor omogućava lečenje austrijskih osiguranika, odnosno korisnika penzija u Specijalnoj bolnici za rehabilitaciju Banja Koviljača za oblast muskuloskeletnog sistema, sa početnim kapacitetom od 30 postelja.\nLončar je rekao da postoji ogroman prostor za proširenje svih vidova saradnje, da su kapaciteti Srbije mnogo veći i da se nada da je ovo samo početak saradnje.\nGeneralni direktor Specijalne bolnice za rehabilitaciju u Banji Koviljači Aleksandar Jokić ocenio je da je ovo veliki dan za tu banju, ali i veliki dan za srpsku rehabilitaciju, jer je potpisan istorijski ugovor o partnerstvu.\nNa nama je sada velika odgovornost da ispunimo ovo što smo potpisali, jer od toga, ne samo da zavisi nastavak ugovora, već i mogućnost proširenja posla i na ostale centre za rehabilitaciju u Srbiji, rekao je Jokić.\nMinistarka Kisić Tepavčević je ranije danas, na posebnom sastanku, razgovarala sa delegacijom Zavoda za penzijsko osiguranje Austrije, koju je predvodio generalni direktor Vinfried Pinger.\nPinger je rekao da je potpisivanje ugovora vrhunac izvanredne saradnje Srbije i Austrije u ovoj oblasti, da se na ugovoru radilo godinama i da se raduje što će lica koja žive u Austriji, a koja predstavljaju najveću grupu osiguranika posle Nemaca, moći da idu na rehabilitaciju na maternjem jeziku.\nPinger je rekao da je uveren u to da je Banja Koviljača jedna od najboljih za tu vrstu usluge i da se raduje budućoj saradnji.


RTCG - Radio Televizija Crne Gore - Nacionalni javni servis :: Fudbal :: Lester nadigrao Čelsi, preuzeo prvo mjesto\n19. 01. 2021. 23:28 >> 23:27 0\n"PLAVCI" U VELIKOJ KRIZI\nFudbaleri Lestera pobijedili su večeras na svom terenu ekipu Čelsija sa 2:0, u derbi meču 18. kola Premijer lige.\nLester je zabilježio 12. pobjedu u šampionatu i trenutno je prvi na tabeli sa 38 bodova, ima bod više i utakmicu više od drugoplasiranog Mančester junajteda, a tri boda više i dvije utakmice više od Mančester sitija koji je na trećem mjestu.\nČelsi je ostao na osmoj poziciji sa 29 bodova.\nDomaći tim je oba pogotka na večerašnjem meču postigao u prvom poluvremenu. Vilfred Ndidi je doveo Lester u vođstvo već u šestom minutu, a potom je mrežu gostiju u 41. minutu pogodio i Džejms Madison.\nFudbaleri Lestera u narednom kolu gostuju Evertonu, dok Čelsi dočekuje Vulverhempton.


Predsednik Donald Tramp dolazi u Kolorado na diplomsku ceremoniju pitomaca Američke vazduhopolovne akademije, 30. maja 2019.\nPredsednik Donald Tramp će 3. juna doputovati u zvaničnu posetu Velikoj Britaniji na poziv engleske kraljice Elizabete II. Prisustvovaće obeležavanju 75. godišnjice iskrcavanja američkih snaga u Normandiji u Drugom svetskom ratu, poznatog kao Dan D. Bela kuća navodi da će ova poseta potvrditi “postojani specijalni odnos” izmedju dve zemlje. Medjutim, kako izveštava Petsi Vidakusvara, pored pompe, poseta će biti obeležena i protestima.\n3. juna predsednik Donald Tramp i prva dama Melanija sastaće se sa Kraljicom Elizabetom II tokom državne posete, posle prošlogodišnjeg susreta američkog predsednika i Kraljice tokom Trampove radne posete Britaniji.\nPredsednik Tramp i britanska kraljica Elizabeta II pored počasne garde, 14. jula 2019.\nDržavna poseta uključuje više ceremonija a zemlja domaćin plaća troškove. Poziv je upućen pošto je Tramp preuzeo položaj, ali je odložen iz više razloga uključujući bezbednost.\n“Poseta je u više navrata zakazivana i otkazivana. Ogromna kontroverza okružuje državnu posetu Donalda Trampa”, primećuje Čarls Kapčan iz Saveta za odnose sa inostranstvom.\n75 godina pošto su savezničke trupe proterale nemačke snage iz Francuske Tramp će prisustvovati komemoraciji dana iskrcavanja u Portsmautu u Britaniji, i u Normandiji u Francuskoj.\nPredsednik će prisustvovati državnom banketu u Bakingemskoj palati i održati bilateralni sastanak sa premijerkom Terezom Mej koja će napustiti položaj dva dana po Trampovom odlasku, zbog neuspeha da postigne sporazum o izlasku Britanije iz Evropske unije.\n“Očekujem da će on govoriti veoma pohvalno o Mej u javnim nastupima sa njom i poželeti joj sve najbolje. Medjutim, ne verujem da postoji velika dubina u tom odnosu. Ne mislim da njih dvoje isto gledaju na stvari niti da imaju jaku ličnu vezu”, primećuje Džejkob Parakilas iz Četam Hausa.\nNekoliko dana pre polaska, Tramp je rekao da bi mogao da se sastane sa Borisom Džonsonom i Najdželom Faradžom, političarima koji se zalažu za Bregzit, dok Džonson nastoji da na položaju zameni Mej.\n“Nije na meni da podržavam ljude. Medjutim, imam puno poštovanja za njih dvojicu", kazao je Tramp.\nTramp i Mej bi i dalje mogli da razgovaraju o važnim pitanjima vezanim za američko-britanske odnose, uključujući pregovore o budućem trgovinskom sporazumu i kako se suočiti sa Iranom i Kinom.\n“Posebno o pitanju Huaveja, ali isto tako šire o kineskim investicijama, gde su Sjedinjene Države zauzele tvrdji pristup nego Velika Britanija, i pitanju konfrontacije sa Iranom, za koju su Sjedinjene Države pod Trampom daleko više zainteresovane nego bilo Britanija ili Francuska.” ističe Džejkob Parakilas, analitičar Četam Hausa.\nProtest zbog posete američkog predsednika Britaniji, 13. jula 2018.\nProšle godine više od 100.000 ljudi je protestovalo u Londonu i na drugim mestima u Britaniji. Ove godine organizatori navode da očekuju sličan broj ljudi, koji će protestovati protiv Trampove politike, uključujući imigraciju i klimatske promene.


Obuka u fabrici Leoni za još 250 radnika - Blace Info Press\nAutor: Gorica Šegović · 27. jula 2016.\n-Danas je veoma važan dan za Opštinu Prokuplje, jer će potpisivanjem današnjeg ugovora nezaposlena lica početi obuku i dobiti šansu za posao. Trenutno je na obuci 250 radnika , do kraja godine biće angažovano još 250, a do aprila 2017. godine, sertifikat za rad u ovoj fabrici završiće najmanje 850 lica. Znamo da je na teritoriji opštine Prokuplje veoma teška situacija , kada je u pitanju zapošljavanje.Na konstitutivnoj Skupštini smo obećali da ćemo se boriti protiv nezaposlenosti, ovo je jedan od vida te borbe koju ćemo nastaviti i u narednom periodu, kako bi očuvali svako radno mesto i otvarali nova, rekao je predsednik Opštine Prokuplje, Aleksandar Simonović.\n„ Izneneđen sam optimizmom, otvorenošću i pozitivnom energijom koju imaju građani Prokuplja. Naš cilj je da kompanija LEONI u Srbiji bude jedna od najuspešnijih u svetu, a sa otvaranjem treće fabrike i zapošljavanjem još 3 000 radnika bićemo drugi po veličini u svetu LEONI-ja. Pred nama su veliki izazovi , ali sam s obziron na kompetentnost menadžmenta , siguran da smo na dobrom putu i da ne postoje nikakve prepreke da to i realizujemo, izjavio je direktor Saks.\nSledeća vest Počinje škola plivanja i vaterpola\nPredhodna vest U Hramovima u Blacu i Gornjoj Draguši, na praznik Sv. Proroka Ilije biće služena sveta Litugija


Zaharova: Ruski novinari ubijeni pri pokušaju pružanja otpora - Sputnjik Srbija\n13:32 10 Avgust 2020\nZaharova: Ruski novinari ubijeni pri pokušaju pružanja otpora\n12:23 03.08.2018 (osveženo 12:50 03.08.2018) Preuzmite kraći link\nPrema preliminarnim podacima policije Centralnoafričke Republike, ruski novinari ubijeni su prilikom pokušaja da pruže otpor, saopštila je portparolka Ministarstva spoljnih poslova Rusije Marija Zaharova.\n„Prema prvim rezultatima istrage, Ruse su napale nepoznate osobe i ubile pri pokušaju da pruže otpor“, izjavila je Zaharova na redovnom brifingu.\nZaharova je dodala da je prema preliminarnim informacijama cilj napada na ruske novinare bio je pljačka.\nOna je navela da se ruski novinari nisu prijavljivali za akreditaciju kako bi došli u vojnu bazu u kojoj su se obučavali ruski vojnici.\nRanije je Centar za istražne poslove saopštio da su poginuli ruski novinari pokušali da uđu u bazu Berengo, ali nisu mogli, jer im je trebalo odobrenje Ministarstva odbrane Centralnoafričke Republike.\n#Zaharova: Po predvaritelьnыm dannыm pravoohranitelьnыh organov, rossiяne podverglisь napadeniю neizvestnыh lic s celью ogrableniя, i pri popыtke okazatь soprotivlenie bыli ubitы #CAR\n— MID Rossii 🇷🇺 (@MID_RF) August 3, 2018\nZaharova je objasnila da je ova baza zatvoreni objekat, koju mogu da posete samo akreditovani novinari uz odgovarajuću dozvolu nadležnih organa.\n„Iz nepoznatih razloga, ruska grupa nije usaglasila svoju posetu i rad, nije se unapred prijavila organima policije i bezbednosti Centralnoafričke Republike“, dodala je Zaharova.\nPoginuli novinari takođe nisu imali ni prsluke sa natpisima kojima su mogli da budu identifikovani kao predstavnici medija.\nOna je dodala da je misija UN u Centralnoafričkoj Republici izdvojila četiri eksperta za istragu ubistva ruskih novinara.\n„U ovom trenutku istrazi se pridružila misija UN za stabilizaciju situacije u CAR, ona je izdvojila četiri stručnjaka“, rekla je Zaharova.\nKako su stradali ruski novinari u Africi, i kakve veze s tim ima Hodorkovski\nKomentarišući prisustvo ruskih eksperata u Centralnoafričkoj Republici, Zaharova je navela da ruski vojni eksperti ne učestvuju u borbama u ovoj zemlji.\n„Trenutno u Centralnoafričkoj Republici radi 175 instruktora, pet vojnih i 170 civilnih. Ruski stručnjaci su poslati u ovu zemlju na savršeno pravnoj osnovi na zahtev predsednika ove države kako bi pomogli u obuci vojnika. Glavni zadatak Rusa je obučavanje lokalnih vojnika rukovanju oružjem i tehnikom koje je Ministarstvo odbrane Rusije besplatno isporučilo Centralnoafričkoj Republici krajem januara-početkom februara ove godine“, naglasila je Zaharova.\n„Rusko oružje i instruktori su poslati u Centralnoafričku Republiku tokom zaoštrene vojno-političke krize kako bi pomogli lokalnim vlastima u rešavanju hitnih zadataka reforme sektora bezbednosti i povećanja borbenih sposobnosti svojih vojnika. Želimo da naglasimo da ruski stručnjaci ne učestvuju u borbama na teritoriji Centralnoafričke Republike. Njihove obaveze su ograničene samo na obuku vojnika“, navela je Zaharova.\n„Razumemo zašto u ovoj situaciji aktivnosti stručnjaka privlači toliko pažnje, ali ne shvatamo zašto su ove informacije toliko izvrću", rekla je ona.\nU Centralnoafričkoj Republici su 30. jula poginuli Kiril Radčenko, Aleksandar Rastorgujev i Orhan Džemal. Oni su kod sebe imali istekle novinarske akreditacije različitih medija. Istražni komitet Rusije pokrenuo je krivični postupak za krivično delo „ubistvo“.\nubistvo, novinari, Marija Zaharova, Centralnoafrička Republika\n13:14 Simonjanova pozvala Lukašenka da oslobodi zadržane novinare\n13:09 Lukašenko: Protestima u Belorusiji upravljali iz Britanije, Poljske i Češke\n13:02 Šta je CIA radila u Čačku?\n12:53 Pušten kući novinar Sputnjika priveden u Minsku


Praćenje zaraženih u Evropi - povreda privatnosti ili stvar od javnog značaja @ InfoBijeljina \nEvropski supervizor za zaštitu podataka zatražio je korištenje jedinstvene aplikacije za praćenje korona virusa u cijeloj Evropskoj uniji (EU) umjesto da svaka zemlja napravi svoje - upozoravajući na opasnosti koje takve aplikacije mogu predstavljati, piše BBC.\nVojček Vjeviorovski (Wojciech Wiewiorowski) je rekao da Opšta regulacija o zaštiti podataka, glavni zakon EU o privatnosti, dopušta obradu osjetljivih privatnih podataka kada je to u interesu javnog zdravlja. Ipak je naglasio da "veliki podaci znače veliku odgovornost".\nVjeviorovski je kazao da je njegov ured "svjestan da brojne države članice EU-a imaju ili su u procesu razvoja mobilnih aplikacija koje koriste različite pristupe". Neki od njih, poput upotrebe Blututa (Bluetooth) za traženje kontakata, "djeluju kao koristan put", rekao je.\nSupervizor ističe da bi pojedinačna mobilna aplikacija Covid-19 trebala biti koordinisana na evropskom nivou, te da bi idealno bilo uključiti i Svjetsku zdravstvenu organizaciju (SZO), "kako bi se dizajnom osigurala zaštita podataka na globalnoj razini od samog početka". On je naveo da sve mjere koje bi mogle narušiti privatnost moraju biti privremene, moraju imati ograničenu svrhu korištenja, ograničen pristup podacima i da se zna ko ima pravo pristupa, ističe BBC.\nNjemačka je prošle sedmice predstavila inicijativu za novu tehnološku platformu koja bi, uz očuvanje privatnosti, mogla pomoći u traganju i praćenju infekcije prekog granica i razbiti sumnju u učinkovitost višebrojnih aplikacija razvijenih širom Evropske unije, ukazuje agencija Rojters (Reuters).\nInicijativa, nazvana Panevropsko praćenje blizine uz očuvanje privatnosti (PEPP-PT - The Pan-European Privacy Preserving Proximity Tracing), okuplja više od 130 istraživača iz osam zemalja i u velikoj mjeri slijedi pristup singapurske aplikacije Trejs tugeder (TraceTogether).\n"Najgore bi bilo kad bismo imali... kolekciju različitih aplikacija za praćenje u Evropi", rekao je Stefen Sajbert (Steffen Seibert), portparol kancelarke Angele Merkel, na konferenciji za novinare u Berlinu.\nS obzirom na to da ograničenja na slobodno kretanje i društvene kontate pokazuju prve uspjehe u "poravnavanju krive" pandemije korona virusa, neke vlade se nadaju da će im napredna tehnologija pomoći da ubrzaju zadatak traženja ljudi koji su u riziku - do sada se to uglavnom obavljalo olovkom, papirom i telefonom, napominje Rojters.\nZemlje poput Južne Koreje uspjele su zaustaviti epidemiju na način kakav Evropa ne može kopirati, praćenjem kontakata da bi mapirali zarazu na nivou "od sobe do osobe". Da bi to učinile u Evropi, vlade bi morale potaknuti kontroverzne nove ili hitne zakone - ili navesti korisnike da dobrovoljno dijele više podataka o sebi u ogromnim razmjerima na što se oslanja softver nazvan Panevropsko praćenje blizine uz zaštitu privatnosti, ukazuje Blumberg (Bloomberg).\nDa bi funkcionisala tehnologija predložene inicijative za praćenje širenja korona virusa širom Evropske unije korisnici moraju masovno preuzimati aplikaciju. No, ističe Blumberg, postoji nekoliko drugih različitih pokušaja u evropskim zemalja koje su nastojale da potrebu za podacima uravnoteže s državnim zakonima o zaštiti privatnosti.\nIako je Njemačka evropska država koja se najviše bavi privatnošću, Dojče Telekom (Deutsche Telekom) je, na temelju procedura koje je 2015. odobrio državni regulator, podijelio "masovne anonimne podatke" s Institutom Robert Koh (Koch) kako bi mapirao masovna kretanja i predvidio širenje Covid-19. U međuvremenu, njemački startapovi rade na aplikaciji kojom bi pomogli vladi da prati zaražene ljude, a državno tijelo za zaštitu podataka kaže da je takav pristup možda najbolja opcija, pod uslovom da ostane dobrovoljan i da se podaci kasnije izbrišu.\nU Francuskoj je direktor najveće francuske telekomunikacione kompanije Oranž (Orange), Stefan Ričard (Stephane Richard), zatražio upotrebu dobrovoljnih aplikacija za praćenje. Zagovara nešto slično aplikaciji koja se koristi za praćenje građana u Singapuru, TraceTogether. Istovremeno, najveći mrežni operater u Austriji, Telekom Austrija, vlastima šalje "anonimne podatke" na temelju tehnologije koju je prvobitno razvio Invinium Data Insajts (Invenium Data Insights) za analizu obrazaca putovanja.\nItalija, kao jedna od nateže pogođenih evropskih država, bila je među prvim evropskim zemljama koje su testirale način korištenja mobilnih podataka. Službenici su koristili anonimne podatke iz Vodafona - a preslikavanje podataka ranije tokom mjeseca pokazalo je da su se milioni ljudi u regiji Lombardija još uvijek kretali izvan svojih domova. Italijanski susjedi i EU morat će uskoro odlučiti je li režim praćenja dovoljan ili su potrebne agresivnije metode, naglašava Blumberg.\nIako su godinama evropske vlade raspravljale i pooštravale mjere zaštite korištenja ličnih podataka ljudi, sada su te mjere u riziku, ocjenjuje Politiko (Politico) ističući kako su jedna po jedna, vlade širom EU poduzele korak bez presedana tražeći od telekomunikacionih kompanija da predaju podatke mobilnih telefona kako bi mogle pratiti kretanje stanovništva.\nDo sada su regulatori davali blagoslov ovim programima - ističući da oni koriste podatke koji su anonimizirani i objedinjeni te stoga ne podliježu strogom evropskom režimu privatnosti, Opštoj uredbi o zaštiti podataka. Iznimka je, naglašava briselski portal, bio holandski regulator koji je rekao da nije moguće anonimizirati podatke o mobilnim lokacijama.\nEpidemiolozi su tvrdili da je upotreba mobilnih podataka o lokaciji samo prvi korak: Da bi u potpunosti bila učinkovita, neki kažu da će EU morati da slijedi primjer Južne Koreje i Kine i natjerati zaražene ljude da preuzmu aplikaciju koja će otkriti gdje tačno idu i s kim se nalaze.\nNorveška je jedna zemlja koja razmišlja o ovom putu, dodaje Politiko ističući kako tamošnji istraživači kažu da objedinjeni mobilni podaci nisu dovoljno precizni da vide hoće li ljudi ostati razdvojeni. Kao odgovor, vlada radi na vlastitoj aplikaciji za pametne telefone kako bi pružila bolji uvid u aktivnosti pojedinaca. Španija, Rumunija i Slovačka već su stvorile vlastitu verziju ovih aplikacija, dok Njemačka nastoji slijediti taj model. Poljska vlada otišla je korak dalje i naložila ljudima koji su možda zaraženi da preuzmu aplikaciju kojom nadgleda da li se poštuju mjere karantene.\nIako oni koji stoje iza ovih aplikacija žele naglasiti da osiguravaju veću sigurnost i zaštitu podataka od svojih kolega koji nisu iz EU-a, zagovornici građanskih prava imaju na umu da bi se privremene mjere kontrole teško mogle povući nakon završetka krize. Ulrih Kelber (Ulrich), njemački savezni povjerenik za zaštitu podataka, najprije je podržao dijeljenje podataka ali je nedavno izjavio da bi praćenje pojedinih telefona radi nadgledanja karantene bila "potpuno neprimjerena i zadiruća mjera."\nVeljko Ražnatović, sin Svetlane Cece Ražnatović, postao je otac i dva dana je sl ...\nNaše malo može spasiti život: Aktiviran humanitarni broj za pomoć maloj Sari


Princip | Tag Archive | NATO\nHome » Posts tagged with » NATO\nTurska je blokirala pregovore sa Finskom i Švedskom o pridruživanju NATO-u, javilo je više medijskih agencija u sredu. Predstavnici država članica vojnog bloka okupili su se u želji da otvore pregovore samo nekoliko sati nakon što su obe zemlje zvanično podnele svoje prijave. Međutim, Ankara je navodno prekinula glasanje na početku pregovora.1 Generalni sekretar NATO-a […]\n18/05/2022No CommentRead More\nRusija neće samo gledati kako Finska i Švedska ulaze u NATO, time će samo ugroziti svoju bezbednost, a ne ojačati, upozorio je u ponedeljak zamenik ruskog ministra spoljnih poslova Sergej Rjabkov. Obraćajući se ruskim novinarima, zvaničnik je nazvao ovaj potez dve nacije „najnovijom ozbiljnom greškom sa dugotrajnim posledicama“ na Zapadu i rekao da to pokazuje […]\nFinska zvanično traži ulazak u NATO, Rusija upozorava da će reagovati\nFinska je potvrdila da će podneti zahtev za ulazak u NATO uprkos tome što je ruski predsednik upozorio da bi bila „greška“ da to učini. Finski predsednik Sauli Ninisto rekao je da će pridruživanje vojnom savezu „uvećati” bezbednost njegove zemlje nakon ruske operacije u Ukrajini. Očekuje se da će zvanični zahtev za članstvo biti podnet […]\n15/05/2022No CommentRead More\nPiše: Aleksandar Divović: Dok se Dubravka Stojanović sprema da vam 9. maja kaže ko joj krade antifašizam, pošto je prethodno osudila vojnu akciji Ruske Federacije protiv fašizma u Ukrajini, na novom Istočnom frontu, otvorenom mnogo pre ruske intervencije, zatvoren je krug. Od trijumfalnog antifašizma, za koji su sovjetski i ruski narod položili kolosalne ljudske i […]\n09/05/2022No CommentRead More\nBelorusija održava iznenadne vojne vežbe\nBelorusija je započela iznenadne vojne vežbe u cilju provere borbene gotovosti svojih snaga. Ministarstvo odbrane zemlje objavilo je to u sredu na svom Telegram kanalu, ističući da vežba nije usmerena ni protiv jedne nacije.1 Kako se navodi u saopštenju, cilj vežbi je da se proceni spremnost trupa da brzo odgovore na „krizne situacije“. Vojnici uključeni […]\nPremijer Slovačke Eduard Heger rekao je da je njegova zemlja tajno dopremila svoj sistem protivvazdušne odbrane S-300 Ukrajini kako bi joj pomogla u odbrani od ruskih napada. U objavi na Fejsbuku, Heger je rekao da donacija sovjetskih protivvazdušnih baterija ne znači da su se Slovačka, Evropska unija i NATO priključili ratu protiv Rusije. „Mogu da […]\nČlanovi Komunističke partije Grčke (KKE) i Komunističke omladine (KNE) blokirali su danas voz koji je prevozio vojnu opremu i borbena vozila NATO/SAD vojne alijanse u luci Aleksandrupolis.1 Uzvikujući antiimperijalističke parole, demonstranti su blokirali prugu i zahtevali da se okonča umešanost Grčke u tekući rat u Ukrajini, kao i u pretvaranje Aleksandrupolisa u središte NATO agresije.2 […]\nKina odbija da uvede sankcije Rusiji\nUprkos pritiscima sa Zapada, Kina odbija da se priključi sankcijama zapadnih zemalja protiv Rusije. 1 Ministar spoljnih poslova Vang Ji ukazao je da se “Kina uvek protivi uvođenju jednostranih sankcija bez osnove i međunarodnog prava”. “Kina ima pravo da zaštiti svoja legitimna prava i interese“, dodao je on. “Kina ima obavezu kao članica Saveta bezbednosti UN […]\n15/03/2022No CommentRead More


Grčki veto ostaje — „Makedonija svojata grčku istoriju“ - Sputnjik Srbija\n22:57 13 Jul 2020\n21:46 08.05.2016 Preuzmite kraći link\nGrčki predsednik Prokopis Pavlopulos izjavio je danas da je grčki veto na ambicije Makedonije da se pridruži EU i NATO „uložen i o njemu se ne može pregovarati“, dok god Makedonija insistira „na pogrešnom tumačenju istorije i svojata grčku istoriju“.\nPavlopulos je, tokom posete grobnicama antičke Makedonije, u blizini severnog grčkog grada Nausa, rekao da to „sveto mesto za grčku naciju, uz pomoć nespornih istorijskih dokaza, pokazuje viševekovno svojatanje grčke istorije“, prenela je ANA.\n„Cinični falsifikatori istorije, koji su nažalost nastavljači misli totalitarnih režima, kao što je dokazalo njihovo nedavno varvarsko ponašanje prema izbeglicama, nemaju prava da se pretvaraju da su prijatelji Grčke, niti da zamisle da sa takvim stavovima mogu da postanu članica EU i NATO-a“, poručio je Pavlopulos.\nIvanov: A šta smo dobili od Evrope? Ništa!\nveto, članstvo, Prokopis Pavlopulos, Makedonija, Grčka\n22:45 Rusija pravi tehnologiju za letove van Sunčevog sistema\n22:41 Protest ispred Skupštine Srbije, znatno manji broj demonstranata /foto/\n22:27 Erdogan bi da predvodi sve muslimane sveta\n22:08 Kako pregurati krizu: Saveti čoveka koji je u recesiji izgradio carstvo vredno 500 miliona\n22:01 Održane auto-litije u Nikšiću i Pljevljima /video/


Roštiljijadu otvara Željko Joksimović, a zatvara Dragana Mirković – Info Centar Juga\nNa ovogodišnjoj leskovačkoj Roštiljijadi koja će trajati od 27. avgusta od 2. septembra pored tradicionalnih takmičenja i pravljenja najveće pljeskavice na svetu, nastupiće i velike zvezde naše estrade najavljuju organizatori.\n29. Roštiljijada, najveći festival roštilja i specijaliteta od mesa na svetu, koji najviše privlače brojne posetioce iz cele Srbije, ali i iz zemalja u okruženju, održava se tradicionalno poslednje nedelje u avgustu. Pored uživanja u dobrom zalogaju organizatori se svake godine potrude da posetioci uživaju i u odličnom kulturno zabavnom programu.\nOvogdišnju Roštiljijadu će svojim koncertom 27. avgusta otvoriti pop pevač Željko Joksimović, 28. avgusta nastupa Mira Škorić, 29. avgust rezervisan je za nastup Alena Islamovića, 30. avgusta goste na Roštiljijadi zabavljaće Dejan Petrović sa svojim Big bendom, pretposlednji dan rezervisan je za nastup Zvezda granda, a 1. septembra svoj koncert održaće folk zvezda Dragana Mirković.\nNovina je da se od ove godine u organizaciju muzičkih koncerata i dolazak velikih zvezda, uključila i Melos estrada koja će u centru Leskovca postaviti potpuno novu i veću binu, sa velikim led ekranima i koja će biti otvorena sa svih strana kako bi oni koji gledaju koncerte mogli da ga prate sa svih strana.\nPored koncerata organizatori najavljuju i tradicionalne prateće manifestacije za koje vlada uvek veliko interesoavanje a to su pripremanje najveće pljeskavice “iz ruku“ i “najveće pljeskavice na svetu“, takmičenja na kojima se redovno obaraju rekordi.


ideje za ekonomično uređenje i renoviranje stana ili kuće – UREDJENJE KUĆE I DVORIŠTA\nideje za ekonomično uređenje i renoviranje stana ili kuće\nDa li verujete da ozbiljne uštede mogu da se ostvare tokom renoviranja vašeg stana ili kuće? Većina u ovom trenutku pomisli kakva ušteda kada se planira ozbiljan utrošak oko svih promena i poslova koje treba uraditi, ali, sve to može i manje da košta. U ovome vam pomažu tri stvari, a to su planiranje koje traje duže vremena, a ne radi se „ad hoc“, dobra organizacija i proveravanje cena među konkurencijom.\nMeđutim, nećemo ovde govoriti o tome šta i kako treba da uradite unapred, jer se organizacija podrazumeva, već vam dajemo konkretne primere o tome na koji način možete ostvariti uštedu, plaćajući stvari manje koje biste sigurno platili više ako o svemu ovome ne razmišljate.\n„Laminat akcija“ ili platite podove manje\nAko se ranije niste interesovali, jer retko koga laminat interesuje van perioda kada ga je potrebno postaviti, znajte da se često događa da kada je u pitanju laminat akcija u određenoj radnji može da da i značajno niže u odnosu na redovne cene.\nLaminat se ne kupuje dan ili pet pred postavljanje, iako može i tada, već ako planirate promene u svom domu, s vremena na vreme putem interneta ili posete salona podova proverite cene. Ako naiđete na natpis „laminat akcija“ to je zeleno svetlo da krenete u ovaj šoping. Na taj način ćete, posebno ako se radi o većoj kvadraturi, ostvariti ozbiljan popust koji će vam dozvoliti da čak razmislite o nekoj skupljoj vrsti laminata ili nekim dodacima, jer vam ostaje više novca. I ne samo „laminat akcija“ već uključite radare za druga sniženja, kao recimo ovo koje je sledeće na tapeti.\n„Black Friday“ popusti\nNovembar je u celom svetu rezervisan za „crni petak“ i neverovatne popuste koji se daju svuda u svetu i na sve. Kada planirate renoviranje i uređenje svog doma, onda je to dan kada treba da ostvarite većinsku kupovinu. Unapred pronađite belu tehniku koja vam je potrebna, komade nameštaja, a onda u finalnu kupovinu idite na ovaj dan. Upoređujući račun koji ste sabrali kada ste sve gledali i kada ste platili bićete iznenađeni razlikom koja u njima postoji. Vodite računa o tome da skuplje stvari ne kupujete u momentu, već kada se ostvare neki uslovi za popuste i sniženja, jer tada se po artiklu štedi i više hiljada dinara.\nDva su razloga zbog kojih je važno odlučiti se za nameštaj rađen po meri: ušteda novca i ušteda prostora. U odnosu na nameštaj iz salona, nameštaj koji se pravi prema merama vašeg prostora je jeftiniji, a funkcionalniji i korisniji. Tako da ovakvom odlukom u stvari spajate dve vrlo korisne stvari.\nNe moraju apsolutno sve majstori da vam urade, mnoge poslove oko renoviranja možete i sami. Samostalno možete da se pobrinete o prekidačima, lusterima, plafonjerkama, nekim sitnim popravkama. Možete samostalno i krečiti, ako nema nekih posebnih zahteva ili potrebnih dodatnih radova na zidovima. Na ovaj način ostvarujete ozbiljnu uštedu novca koji bi odlazio majstoru za sam rad i vreme koje ulaže u njega. Uopšte „uradi sam“ sistem čini da štedite, pa na to nikada ne zaboravite.\nKoji su vaši trikovi za uštedu tokom uređenja doma?


Stefanović: Đilas i Šapić bi da oteraju Beograd u stečaj\nČlan Predsedništva Srpske napredne stranke rekao je povodom najave Dragana Đilasa da će se kandidovati na lokalnim beogradskim izborima da Đilas planira sa Aleksandrom Šapićem da “nastavi kampanju bahatosti koju su sprovodili od 2008. do 2014. godine, koliko su vladali Beogradom, kada su vrlo malo uradili za Beograđane, a mnogo uradili za sebe”.\nStefanović je dodao da Đilas nikada nije izlazio iz politike.\n– Bivši predsednik Demokratske stranke Dragan Đilas odlučio je, kako kaže, da se vrati u politiku iako iz nje nikada nije ni odlazio. Da se vrati sa novom briljantnom idejom da garantuje za projekte svojom imovinom, baš kao što je garantovao za Demokratsku stranku i oterao je u stečaj. Da apsurd bude veći baš onom imovinom koju je sticao u periodu dok je bio na vlasti. Podsetiću da su Đilasove kompanije u vreme dok je upravljao Beogradom imale promet od preko 19 milijardi dinara, što nije pošlo za rukom nijednom drugom tajkunu u Srbiji – naveo je Stefanović u pisanoj izjavi.\nOn još navodi da tom imovinom građana Srbije, koju je stekao na vlasti, Đilas bi da garantuje za Beograd i dovede ga do bankrota.\n– Pošto nije uspeo da upravlja Demokratskom strankom, već ju je oterao u stečaj, danas bi Đilas sa Šapićem da otera u stečaj sve Beograđane, i da nastavi put kojim je zadužio Beograd za milijardu i dvesta miliona evra koliko je iznosio dug glavnog grada kada su otišli sa vlasti – naveo je Stefanović.\nPotpuno je siguran, kaže Stefanović, da građani Beograda ne žele povratak na staro, “ne žele povratak u period kada im nije nuđena bilo kakva budućnost, kad su funkcioneri punili svoje džepove, a nisu se brinuli od čega će da žive građani Beograda, već žele da, pre svega, oni odlučuju o životu svog grada, u kome će imati sigurnu budućnost za sebe i svoju decu”.\nĐilas prebio trudnu ženu, pa bi da “smanjuje” agresivnost u politici


Šta vlast u Srbiji predlaže opoziciji - Kazaljka\nNaslovna/Novo/Politika/Šta vlast u Srbiji predlaže opoziciji\nŠta vlast u Srbiji predlaže opoziciji\nU predlogu se, između ostalog, navodi da državni funkcineri koji su kandidati za predsednika i poslanike "ne mogu sedam dana pre izbora u svojstvu državnog funkcionera da organizuju svečana otvaranja infrastrukturnih i drugih objekata".\nkazaljka Send an email 03.09.2021.\nBEOGRAD (FoNet) 3.9.2021. – U predlogu nacrta Sporazuma o unapređenju uslova za održavanje izbora, koji je vladajuća koalicija dala opozicionim strankama, predloženo je da izbori za predsednika Srbije, parlamentarni i izbori u Beogradu budu održani 3. aprila 2022. godine, a da izborni cenzus ostane tri odsto, saznaje Blic.\nBroj potpisa za liste stranaka nacionalnih manjina smanjen je na 5.000.\n“Datum se uklapa u predviđeni zakonski rok, 17. aprila je katolički Božić, pa to nije bila opcija, a 10. aprila je dan kada je stvorena Nezavisna Država Hrvatska i vodilo se računa da ni tada ne budu izbori”, objasnio je izvor Blica.\nPredlog Sporazuma, u koji je “Blic” imao uvid, ima 11 strana, a određuje opšta pravila izbornih uslova, kao i postupak kandidovanja. Podložan je, prema navodima pomenutog izvora, izvesnim promenama, a očekuje se da opozicija kaže svoje do 11. septembra, za kada je planirano potpisivanje.\nU predlogu se, između ostalog, navodi da državni funkcineri koji su kandidati za predsednika i poslanike “ne mogu sedam dana pre izbora u svojstvu državnog funkcionera da organizuju svečana otvaranja infrastrukturnih i drugih objekata”.\nNema promene broja potpisa potrebnih za državne izbore, tako da ostaje cifra od 10.000.\n“Ali, planirano je da, ako neko skupi 110. 000 potpisa, prvih 10.000 se uzme u obzir. Potpise će overavati i opštinski overitelji”, navodi “Blic”.\nKako je predloženo, Vlada će formirati Radnu grupu za eksternu kontrolu biračkog spiska, čiji će članovi biti i predstavnici opozicije koji su učestvovali u međustranačkom dijalogu.\n“Svaki član imao bi pravo da podnese zahtev za proveru tačnosti podataka, a Radna grupa bi bila ovlašćena i da zahteva unakrsnu proveru podataka iz biračkog spiska sa podacima o izdatim ličnim kartama i drugim dokumentima na osnovu kojih se ostvaruje biračko pravo”, piše u predlogu Sporazuma.\nKad je reč o izbornom danu, predloženo je da kada se glasa van biračkih mesta, barem jedan od troje onih koji idu kod birača bude predstavnik opozicione izborne liste.\nJedan od predloga je i da se u Zakonu o izboru narodnih poslanika predvidi mogućnost da organi za sprovođenje izbora po službenoj dužnosti ponište glasanje na biračkom mestu ako utvrde da je broj listića u kutiji veći od broja birača koji su glasali, da je glasao neko ko nije upisan u birački spisak ili ako u glasačkoj kutiji nema kontrolnog listića, ili on nije potpisan ili adekvatno popunjen.\nSednice Republičke izborne komisije (RIK) biće prenošene uživo na sajtu ove institucije, kao i proces unošenja podataka o rezultatima glasanja od početka do kraja, a zapisnici o radu objavljivaće se na sajtu, kao i njihove izmene. Takođe, svakom biraču biće dato pravo da od onoga ko čuva izborni materijal dobije informaciju da li je glasao.\nPored RIK i biračkih odbora, i lokalne izborne komisije biće nadležne za sprovođenje izbora za poslanike i predsednika Srbije.\nZabranjeno je, kako je navedeno, vođenje paralelnih biračkih spiskova na biračkom mestu, kao i korišćenje mobilnih telefona.\nJavni medijskim servisima preporučeno je da organizuje duele i sučeljavanja, a preliminarni troškovi kampanje trebalo bi da budu podnošeni pet dana pred glasanje.\nOdređeno je i da RIK formira registar prigovora, a važna tema razgovora, ali i predloga sporazuma, jeste onaj koji se tiče finansiranja kampanje.\nKako su dosadašnja pravila određivala, 20 odsto planiranih sredstava iz budžeta raspoređivala su se ravnomerno podnosiocima proglašenih izbornih lista, a onda preostalih 80 osto na one koji su prešli cenzus, srazmerno mandatima. U predlogu Sporazuma promenjen je taj odnos na 70, prema 30.\n“Važan deo razgovora tiče se i isplate tih sredstava, do sada je bilo nedelju dana pred izbore, što je svim učesnicima izbora jako kasno. Planirano je da se pomeri dve nedelje pred izbore. Činjenica je da RIK deset dana pred izbore zatvara liste, ali je jedan od predloga da da se tri četvrtine para se podeli, a jedna četvrtina ostavi za one koji se budu prijavljivali u foto finišu”, navodi izvor Blica.\nVažan deo dosadašnjih razgovora odnosio se na mehanizmima kontrole izbora, a u predlogu se konstatuje da dosadašnji kriterijumi za imenovanje članova organe za sprovođenja izbora “u praksi dovode do nepravičnih rešenja koji se ogledaju u tome što izborne liste koje nisu osvojile dovoljno mandata da obrazuju poslaničku grupu ne mogu predlagati stalne članove”.\nTo u praksi znači da dobar deo učesnika dijaloga ne bi mogao da predlaže stalne članove RIK, a sada su predložena rešenja koja to olakšavaju. Omogućeno je da se poslaničkom grupom smatra grupa koja, između ostalog, broji manje od pet članova, ako je sa iste izborne liste, ali da nisu pristupili drugoj poslaničkog grupi.\n“Jedan od predloga je da bar pet stalnih članova komisije bude iz opozicije, a bilo je i predloga da onaj ko potpiše sporazum dobije mesto u RIK”, iznosi izvor Blica.\nNaknada za rad u biračkom odboru trebalo bi da bude povećana sa 1.500 dinara na 2.000 dinara.\nKao druga tačka Sporazuma navodi da se građanima koji žive na Kosovu i Metohiji “mora biti omogućeno da ostvare svoje Ustavom zagarantovano biračko pravo i da glasaju na teritoriji KiM.”\n“Svesni da glasanje na teritoriji KiM zbog specifične bezbednosne situacije ne može da se sprovede na isti način kao i u drugim delovima Srbije, strane ugovornice saglasne su da da se izbori na KiM sprovode po posebnoj proceduri, uz saradnju sa OEBS”, navodi se u predlogu sporazuma.\nBačevac se zalaže za ravnomjernu zastupljenost u pravosuđu\nPolitika: SNS i SPS odvojeno na izbore?


Sporazum Rusije, Turske i Irana o jačanju primirja u Siriji\nRusija, Turska i Iran postigli su danas u Astani sporazum o trostrukom mehanizmu za praćanje i jačanje primirja u Siriji, javila je turska državna agencija Anadolija.\nSporazum je prvi znak napretka tokom drugog dana mirovnih pregovora sirijske vlade i pobunjeničkih frakcija u glavnom gradu Kazahstana.\nTrostruki mehanizam dozvoljava da tri zemlje, koristeći svoj uticaj, odmah odgovore na kršenja primirja i spreče sukobe, navodi Anadolija.\nDogovor je jedna tačka planirane zajedničke rezolucije koja će biti objavljena tokom dana. Konačna verzija teksta rezolucije, kako navodi turska agencija, još se usaglašava.\nRazgovori u glavnom gradu Kazahstana, kojima prisustvuje i predstavnik UN, vode se pod pokroviteljstvom Rusije, Irana i Turske i deo su najnovijeg nastojanja da se nađe političko rešenje za okončanje rata u kome je, prema procenama, odneo 400.000 života.


FoNet portal :: Pretraga / tagId=43059\nTag: minimalna zarada, Pogodaka: 13\nDuplirana minimalna zarada\nPovećati plate prosvetarima\nRukovodilac Resora za finansije, analitiku i članstvo Unije sindikata prosvetnih radnika Srbije (USPRS) Vladimir Adžić izjavio je danas da USPRS traži da plate prosvetnih radnika u decembru ove godine budu povećane za 20 odsto.\nRuke u džepu naroda\nPredsednik Odbora za privredu i finansije Stranke slobode i pravde Dušan Nikezić poručio je danas ministru finansija Srbije Siniši Malom da mu je trebalo šest godina da dostigne nivo povećanja minimalne plate koliko je postignuto u njegovo vreme za godinu dana, a da je istovremeno sve poskupelo, od hrane do goriva.\nPolitička platforma Solidarnost održala je danas ispred zgrade Vlade Srbije u Beogradu protestnu akciju za povećanje minimalne zarade kojoj je prisustvovalo nekoliko desetina građana i građanki.\nNa minimalcu 30 osto radnika\nAkcija progresivne Vojvodine podržala je zahtev sindikata u Srbiji da se minimalna zarada uveća na 38.000 dinara, kao i proteste koje tim povodom danas u Beogradu organizuje Politička platforma Solidarnost.\nŠou program o minimalcu\nPredsednik Odbora za ekonomiju i finansije Pokreta slobodnih građana (PSG) Goran Kovačević ocenio je danas da su započeti pregovori o minimalnoj ceni rada - šou program, saopštio je PSG.\nPomoć najsiromašnijim radnicima\nPredsednik Srbije Aleksandar Vučić izjavio je danas da se razmatra mogućnost, kada je reč o povećanju minimalne zarade, da se neoporezivi deo poveća na 19.300 dinara i da se možda ide na dalje smanjenje poreza i doprinosa od 0,5 do jedan odsto, zavisno od stanja javnih finansija do kraja godine.\nPorodiljama minimum - minimalac?\nVlada Srbije usvojila je na današnjoj sednici Predlog zakona o izmenama i dopunama Zakona o finansijskoj podršci porodici sa decom, koji predviđa da pun mesečni iznos naknade zarade porodilja, odnosno plate za vreme porodiljskog odsustva, ne može biti manji od minimalne zarade utvrđene na dan početka ostvarivanja tog prava.


Javno - istrazivanja - EPS u novom problemu sa očitavanjem brojila\nElektroprivreda Srbije (EPS) otkazala saradnju konzorcijumu sa kojim je imala okvirni sporazum na dve godine i raspisala novi tender za dodelu posla očitavanja brojila\nIako iz EPS-a nema zvanične potvrde, izvori BIRN-a tvrde da je posao očitavanja brojila raskinut zbog previsoke cene. Ovo je posredno potvrđeno uslovima novog tendera na kome se za isti posao nudi upola manje novca.\nKonkursnom dokumentacijom, objavljenom 26. aprila 2017. godine, predviđeno je da se potroši 900 miliona dinara tokom godinu dana za očitavanje tri miliona brojila, što iznosi oko 25 dinara po brojilu.\nU prethodnom poslu za očitavanje 3,5 milona brojila potrošeno je skoro milijardu dinara za šest meseci, a cena očitavanja po jednom brojilu je bila 39,99 dinara.\nTime je potvrđeno istraživanje BIRN-a iz januara 2017. godine u kome je otkriveno da EPS duplo skuplje plaća očitavanje brojila u odnosu na višegodišnju praksu.\nV.d. direktora EPS-a Milorad Grčić je nakon objavljivanja BIRN-ovog istraživanja negirao je da je posao očitavanja preplaćen.\n„Napravili smo dobar posao i ozbiljnu uštedu”, izjavio je Grčić u januaru 2017. godine.\nSvega tri meseca nakon ove izjave EPS raspisuje novi tender za posao očitavanja brojila.\nDejan Jeremić, direktor i vlasnik „Sikvestera”, firme koja je predvodila konzorcijum koji je očitavao brojila do sada, kaže za BIRN da EPS nije raskinuo ugovor sa njegovom firmom, već je istekao finansijski deo ugovora, što je razlog za raspisivanje novog tendera.\n„Ovaj tender je regularan i nije posledica loše obavljenog posla, šta više, mislim da će mi EPS dati pozitivnu referencu jer su svi rokovi ispoštovani, a procenat očitanosti je bio iznad proseka”, kaže Jeremić.\nNa pitanje da li smatra da je cena od 39,99 dinara po brojilu previsoka, s obzirom da je cena očitavanja pre nego što je konzorcijum koji on predvodi ušao u posao bila u proseku duplo manja, Jeremić odgovara:\n„Do sada niko nije uradio analizu strukturu cena na nivou cele distribucije, tako da ne može da se tvrdi da je cena od 40 dinara previsoka. Na primer, u pojedinim selima brojila su se očitavala i za 250 dinara, mi smo uprosečili cenu tako da je sada objektivna”.\nV.d. direktora EPS-a Milorad Grčić nije želeo da razgovara sa novinarima BIRN-a na ovu temu i odgovori na pitanje zašto se raspisuje novi tender kada je pre samo tri meseca rekao da je EPS sklopio povoljan posao i uštedeo novac.\nIzmeđu ostalog, Grčić nije želeo da odgovori i zašto je za novi tender predviđeno upola manje novca, to jest, 900 miliona za godinu dana, dok je za prethodni ugovor potrošeno skoro milijardu dinara za šest meseci.\nUslovi novog tendera u mnogo čemu slični su sa prethodnim tenderom, pa se tako opet traži od ponuđača da obezbedi preko 6,000 radnika zaposlenih na neodređeno ili određeno i garancije od 300 miliona dinara. Ovo su uslovi koje malobrojne firme iz Srbije mogu da obezbede.\nBIRN je u prethodnom istraživanju pokazao da je EPS za poslove očitavanja brojila u avgustu 2016. godine angažovao konzorcijum ponuđača koji predvodi kompanija „Sikvester“.\nKonzorcijum je na tenderu pobedio sa ponudom od 39,99 dinara po očitanom brojilu, što je bilo drastično skuplje u odnosu na cenu koja je godinama unazad plaćana za taj posao.\nUstaljena cena očitavanja u urbanim naseljima, gde su brojila gušće raspoređena i gde se lakše i brže očitavaju, iznosila je oko 10 dinara, dok je za ruralna i razuđena naselja prosečna cena bila 30 dinara, pokazalo je istraživanje BIRN-a.\nV.d. direktora EPS-a Milorad Grčić reagovao je na ove nalaze izjavom da ugovorena cena očitavanja brojila nije veća u odnosu na pređašnju, već naprotiv, drastično jeftinija i povoljnija.\nBIRN je nakon toga javno pozvao v.d. direktora EPS-a da iznese dokumenta, kao i jasne i nedvosmislene podatke sa teritorije cele Srbije kojima bi dokazao svoju tvrdnju, ali to se još uvek nije dogodilo.


O nama - EKOenergy\nEKOenergija: mreža i oznaka\nEKOenergija je mreža evropskih NVO iz oblasti zaštite životne sredine, koja promoviše korišćenje obnovljivih izvora električne energije. Trenutno mrežu čini 28 člana iz 21 zemalja Evrope, a očekuje se povećanje ovog broja.\nZajedno, nastojimo da:\nStimulišemo razvoj sektora za proizvodnju električne energije iz obnovljivih izvora i promovišemo klimatski naklonjena rešenja.\nDoprinesemo zaštiti biodiverzifikacije, staništa i usluga ekosistema.\nInformišemo sve potrošače električne energije o proizvodima koje kupuju, o značenju i uticaju njihove kupovine.\nMobilišemo pozitivnu energiju hiljade ljudi, grupa i kompanija koji dele našu ambiciju, i pružimo im mogućnost da se uključe.\nOmogućimo dijalog i udružimo snage elektroenergetskog sektora, NVO-a i drugih učesnika u procesu (kao što su potrošačke organizacije i vlasti).\nEKOenergija je takođe ekološka oznaka za električnu energiju, uvedena od strane mreže EKOenergija. Svrha ove ekološke oznake je da pomogne potrošačima u snalaženju na kompleksnom evropskom tržištu električne energije.\nIako se samo električna energija iz obnovljivih izvora može prodati pod oznakom EKOenergija, ova oznaka ima šire značenje. Ona takođe znači da su ispunjeni neki dodatni zahtevi održivosti postavljeni od strane mreže EKOenergija. Pored toga, potrošači EKOenergije dobijaju ispravne informacije o tome odakle potiče njihova električna energija.\nOznaka EKOenergija je jedina oznaka za električnu energiju koja je rezultat konsultacija na pan-evropskom nivou, koja je validna na celom evropskom tržištu i priznata je od strane učesnika u svim zemljama Evrope.


Prema njenim rečima, jedino je Demokratska stanka dala izvesne sugestije oko izmene Ustava, dok ostale partije ignorišu ceo proces.\nNije mi jasno i zbog čega niko u skupštini ne otvara ovo pitanje. Parlament je potpuno ignorisao izmenu Ustava, iako bi upravo ova institucija morala da da svoj doprinos – istakla je Bjelogrlić.\nU toku jučerašnjeg dana Nacionalni konvent za EU koji okuplja više desetina organizacija civilnog sektora i strukovnih udruženja pozvali su Ministarstvo pravde da povuče radni tekst amandmana na Ustav.\n„Predložene izmene neće dovesti do stvaranja uslova za jačanje nezavisnosti sudstva i samostalnosti tužilaca po oceni potpisnika pisma, ali i velikog broja profesora ustavnog prava, učesnika nedavno održanog javnog slušanja u organizaciji strukovnih udruženja. Umesto da menjaju sadašnja loša rešenja u Ustavu, ovjavljeni amandmani predstavljaju korak unazad i omogućiće znatno veći i direktniji uticaj Vlade i političkih stranaka na rad sudova i tužilaštva“, navodi se u saopštenju Nacionalnog konenta.\nOni traže od Vlade da pripremi novi tekst i stvore uslove za kvalitetnu javnu raspravu uz poštovanje svih učesnika, uvažavanja argumenta struke i drugih zainteresovanih.\n„Izmene Ustava u delu koji se odnosi na pravosuđe, ne utiču samo na položaj sudija i tužilaca, nego pre svega građana koji svoja prava ostvaruju pred sudom. Nezavisno pravosuđe oslobođeno od uticaja izvršne vlasti u interesu je svih građana i privrede, kako u zaštiti osnovnih prava i sloboda, radnih prava, inovine, sigurnosti i brojnih drugih. Od svojih političkih partija koje u Narodnoj skupštini predstavljaju građane očekujemo da uzmu učešće u raspravi o predlogu amandmana jer promena Ustava predstavlja jedno od najvažnijih pitanja za budući razvoj Srbije i poverenja građana u njene institucije“, ističe se u saopštenju Nacionalnog konventa.\nStrukovna udruženja i predstavnici nevladinog sektora imaju niz zamerki na predlog ustavnih rešenja o pravosuđu. Ključan prigovor odnosi se na budući sastav Visokog saveta sudstva i Visokog saveta tužilaca u kojem će sudije, odnosno tužioci, biti u manjini. Većinu u ovim telima koja treba da se staraju o samostalnosti i nezavisnosti pravosuđa imaće, kako predviđaju predloženi amandmani, „istaknuti pravnici“ koje bira Skupština Srbije


PORTAL KRUG - Za vlast budžet realan, za opoziciju - politički\nPrevious Article Trifunović:Nadamo se da će protest i dalje rasti\nNext Article Niži porezi na neizgrađeno zemljište?\nNaredna godina za građane Kraljeva biće jedna od najboljih u poslednje dve-tri decenije, rekao je na današnjoj sednici gradske skupštine u Kraljevu šef odborničke grupe „Aleksandar Vučić – Srbija pobeđuje“ Miloš Milišić . On je dodao kako je siguran da su oni koji su kreirali budžet Kraljeva za narednu godinu sve dobro planirali i da je budžet grada za 2019. „između realnog i razvojnog“. Na novinarsko pitanje u kom delu je budžet za 2019. razvojni, on odgovara da su to najavljena otvaranja dve fabrike, rekonstrukcija Atletskog stadiona, nastavak radova na urbanoj regeneraciji Dositejeve ulice, početak gasifikacije, radovi na infrastrukturi u Voćarevim livadama.\n- Naravno da je dosta bilo i konstruktivnih predloga opozicije i bojazni da grad neće moći da „ubere“ planiranih 3,8 milijardi dinara, ali mislim da taj strah nije opravdan – smatra Milišić, koji je dodao da je vrlo zadovoljan što će za kulturu i za javno informisanje biti izdvojeno više novca (umesto dosadašnjih 15 miliona biće izdvojeno 20).\nIvan Matović, šef odborničke grupe „Starosedeoci Kraljeva i okoline“ smatra da će tih dodatnih pet miliona dinara za medije biti iskorišćeno za finansiranje medija koji će zauzvrat prikrivati sliku o realnom stanju u gradu. Predlog budžeta je, smatra on, skrojen po meri jedne partije iz čega, kako je naveo, zaključuje da će naredne godine biti nekih izbora.\n- To se vidi po stavkama odakle nameravaju da finansiraju kampanju i svoju stranačku vojsku. Stavke namenjene finansiranju potreba građana su smanjene, a povećanje rashoda najvidljivije je na tzv. skrivenim rashodima, poput usluga po ugovoru koje su sa 135 miliona dinara koliko su iznosile u 2016. godini, sada povećane na 310 miliona dinara – kaže Matović ocenjujući da, nažalost građani Kraljeva u 2019. neće živeti bolje i da je lokalna vlast upravo tokom rasprave o budžetu pokazala svoju neozbiljnost.\nKako je naveo,u jednom trenutku u sali je bilo pet odbornika vladajuće koalicije, desetak odbornika opozicije i samo jedan gradski većnik.\n- To je nedopustivo za raspravu o najvažnijem dokumentu i o novcu svih građana Kraljeva – smatra Matović.\nŠef odborničke grupe Srpskog pokreta „Dveri“ Dragan Vesović ocenjuje da vlast tokom rasprave o budžetu često brani neodbranjivo.\n- Pamtim kako je SNS po dolasku na vlast poručivao da više nema subvencija, koje su sada po njima normalne. Ovaj budžet ima sve karakteristike predizbornog budžeta, a neki ozbiljni problemi u gradu se ne rešavaju – kaže Vesović, koji kao najveći problem Kraljeva, ali i cele Srbije vidi otvaanje Nemačke za priliv stranih radnike zbog kojeg postoji mogućnost da zemlja, kako je rekao, ne ostane samo bez radnika, već i bez ljudi.\nPredrag Voštinić, šef odborničke grupe Lokalni front smatra da se budžet za narednu godinu „samo kozmetički“ razlikuje od ovogodišnjeg. Najveću šminku, prema njegovim rečima, čini razlika između realno planiranog novca i onog koji se nalazi u predlogu odluke o budžetu. Voštinić ističe da su stručne službe Gradske uprave procenile da bi realno trebalo očekivati pirhod od 3,1 milijarde.\n- Lokalna vlast planira da potroši 3,8 milijarde, iako ono što nema niko ne može da potroši, pa ni oni. Tih 700 miliona služiće najverovatnije predizbornim obećanjima i zadovoljenjima potreba stranaka koje su u koaliciji sa vladajućom, kako bi imale šta da obećavaju u svom feudu koje su dobile koalicionim sporazumom – ocenjuje Voštinić zamerajući što su budžetske pozicije nedovoljno transparentno prikazane, jer „budžet ne može da se hvali po visinama stavki, već po izvršenju koje je, kako se ponekada ispostavlja, vrlo koruptivno.“ Kao primer naveo je dodeljivanje najviše novca na medijskom konkursu, kako je naveo, partijskoj televiziji, ali i ugovor vredan 3,3 miliona dinara firmi FMIT plus iz Beograda.\n- Ova firma za taj novac treba da napravi sajtove školama u Kraljevu od kojih većina već ima sajtove. Pri tome, pomenuta firma koja je osnovana 2017. godine nema svoj sajt, već je u izradi – kaže Voštinić.\nVukomir Mitrović iz Koalicije za bolje i pravedno Kraljevo smatra da je realni budžet Kraljeva svake godine sve manji, da je neshvatljivo da, i pored sve veeg broja siromašnih grad smanjuje socijalna davanja za 14 miliona dinara. kako kaže, sve što lokalna vlast u budžetu za narednu godinu naziva investicijom ukazuje da će 2019. biti izborna, jer će višestruko porasti iznos za izgradnju seoskih puteva preko mesnih zakednica.\n- U vodnu infrastrukturu i izgradnju seoskih puteva biće uložen 101,5 miliona dinara, ali po odluci Gradskog veća u kojem ne sedi nijedan stručnjak za tu oblast. Kapitalnih investicija nema, sem onih započetih ranijih godina. Predvideli su veće prihode od poreza na plate u narednoj godini, što je apsolutno nemoguće, jer ovakvo povećanje prihoda od poreza u 2019. podrazumeva zapošljavanje nekoliko hiljada novih radnika. I domaći privrednici imaju problem da nađu radnike, jer ljudi masovno odlaze iz grada – ističe Mitrović, navodeći da Zrenjanin ima skoro isti broj stanovnika kao Kraljevo, ali za 1,06 milijardi veći budžet, a jagodina sa 50.000 stanovnika manje – budžet koji je za 190 miliona dinara veći od kraljevačkog.\nKraljevo\tportal krug\tbudzet Kraljevo 2019\tpoliticka kampanja\tizgradnja seoskih puteva\nPost on: 01/01/2019 18:23:57\nSvojevremeno je finansirana TV Kralkjevo iz budžeta ,pa je ptivatizovana a nakon toga je neki pametnjaković osnovao Kulturne centre tako da i dalje partijski karovi i rođaci na budžetu . Cilj privatizacije je bio da se što manje ljudi finansira od novca drađana a ne da se građani ovako izmanipulišu!\nPost on: 12/30/2018 11:49:57\nSajt grada je finansiran najmanje tri puta, to se lako da proveriti a iza takvih projekata zna se ko stoji!


Naslovnica NAJNOVIJE Svijet Evropski političari za zamrzavanje pregovora s Turskom\nZapad, Turska – Dvije najveće zastupničke grupe u Evropskom parlamentu pozvale Uniju da prekine razgovore o članstvu Turske u EU.\nLideri dvije najveće zastupničke grupe u Evropskom parlamentu pozvali su Uniju da prekine razgovore o članstvu Turske u EU zbog masovnih hapšenja i otpuštanja u toj zemlji nakon neuspjelog pokušaja vojnog udara.\nManfred Weber, lider Evropske narodne partije, stranke desnog centra, rekao je: ”Naša poruka Turskoj je vrlo jasna – pristupni pregovori se moraju hitno zamrznuti.”\n”Zagovaram da pametno postupamo, uzimajući sve u obzir, kao i uzavrelu političku situaciju u Turskoj. To znači da trebamo poslati jasan signal o prekidu pregovora s Turskom. Ne bismo trebali otići predaleko i razmatrati strožije kazne toj zemlji”, rekao je Weber.\nVrata će uvijek biti otvorena\nSlično je izjavio i Gianni Pitella, lider socijalista unutar Evropskog parlamenta.\n”Naša politička poruka [turskom predsjedniku Recepu Tayyipu] Erdoganu je da su demokratija, vladavina prava, sloboda štampe i prava manjima – temeljni elementi Evropske unije o kojima se ne može pregovarati. Želimo Tursku u Evropi i vrata dijaloga će uvijek biti otvorena. Međutim, vrata za pregovore rizikuju biti zatvorena sve dok Turska ne bude poštovala demokratiju i vladavinu prava.”\nRanije ovog mjeseca, Erdogan je izjavio da bi Turska iduće godine mogla održati referendum da li da nastavi pregovore o članstvu s Evropskom unijom u narednoj godini.\nU govoru u Ankari emitiranom na televiziji, Erdogan je zatražio od Turaka da budu strpljivi do kraja godine nakon čega će glasati o članstvu u EU.\n“EU pokušava da nas prisili da se povučemo iz procesa pridruživanja. Ako nas ne žele, treba to jasno da kažu, oni su ti koji treba da donesu odluku”, rekao je Erdogan za turski list Hurriyet.\nOn je naveo da strpljenje Turske nije beskrajno.\n“Ako bude potrebe, kasnije mi možemo da konsultujemo i naše ljude”, kazao je Erdogan, aludirajući na referendum koji je održan u Velikoj Britaniji, kada je izglasan izlazak te zemlje iz EU.


Astronomski kamp “Jastrebac 2019” – Page 2 – Astronomsko udruženje "Eureka" – Kruševac\nDugo smo se pripremali da organizujemo posmatranje ovog fenomena koji je poslednje delimično pomračenje Meseca u ovoj godini. Oblaci nam nisu dozvolili da ovaj fenomen ispratimo kako treba, ali ipak je naš član Vladimir Miletić uspeo da snimi pomoću teleskopa SW 150/750 i Alfon 7 telefonom završnicu pomračenja pa imamo uspomene i od ovog astronomskog …\nU utorak 16. jula AU “Eureka” organizuje javno posmatranje delimičnog pomračenja Meseca sa Bagdale. Delimično pomračenje počeće u 20:44 po CEST vremenu time što će Mesec ući u Zemljinu polusenku. U Zemljinu senku Mesec će početi da ulazi 22:01, a maksimum pomračenja biće u 23:31. Nakon toga Mesec će početi da izlazi iz Zemljine senke. …\nU okviru aktivnosti obeležavanja 50 godina od sletanja čovek na Mesec i u okviru projekat “Astronomski kamp Jastrebac 2019” astronomsko udruženje “Eureka” organizovalo je javno posmatranje Meseca, Jupitera i Saturna sa Bagdale. Posmatranje je počelo u 21h i teleskopi su tada okrenuti ka Mesecu, kao objektu koji je nama oduvek bio interesantan za proučavanje. Uslovi …\nZbog kiše koja je danas padala večerašnje posmatranje Meseca i planeta se pomera za četvrtak 11. jul sa početkom u 21h na istom mestu (kod crvkice na Bagdali). Očekujemo da će nas vreme poslužiti.\nPre svega želimo svima koji su se prijavili za učešće na Astronomskom kampu “Jastrebac 2019” da se zahvalimo na interesovanju. Ovako veliki broj prijava je dokaz da radimo dobar posao i da naš rad postaje prepoznatljiv. Do kraja nedelje imaćemo finalni spisak učesnika koji će učestvovati na kampu uz finansijsku podršku grada Kruševca. Očekujemo i …\nPovodom Nacionalnog dana nauke 10. jula AU “Eureka” organizuje javno posmatranje Meseca, Jupitera i Saturna sa Bagdale. Svi posetioci imaće prilike da kroz teleskope udruženja i fotografišu Mesec i planete, ali i saznaju nešto više o astronomskim fenomenima, radu udruženja i planovima koje udruženje ima za naredni period. Posmatranje počinje u 21 sat na livadi …\nU okviru Vidovdanskih svečanosti održan je još jedan Viteški megdan u organizaciji Turističke organizacije grada Kruševca. I ove godine učešće je uzelo i AU “Eureka” koje je za ovu priliku postavilo teleskope u Lazarevom gradu i posetioci su mogli u dnevnom delu da posmatraju Sunce, a u večernjem delu pred početak koncerta i Mesec koji …\nAstronomsko udruženje “Eureka“ i ove godine organizuje letnji astronomski kamp “Jastrebac 2019”. Kamp se realizuje u okviru programa Lokalnog akcionog plana za mlade grada Kruševca, finansijsku podršku grada Kruševca i podršku Kancelarije za mlade Kruševac. U periodu od 8. do 11. avgusta održaće se kamp u hotelu Trajal, a učesnike očekuje puno zanimljivih predavanja i …


RTS :: Valsov dolazak poruka investitorima\nPolitika Valsov dolazak poruka investitorima\nčetvrtak, 06. nov 2014, 08:00 -> 14:34\nNaučni saradnik Instituta za evropske studije Slobodan Zečević kaže za RTS da je poseta francuskog premijera Manuela Valsa značajna jer pokazuje francuskim kompanijama da je Srbija sigurna za ulaganje. Metro i Aerodrom "Nikola Tesla" interesantni projekti za Francuze, ukazuje Zečević.\nSlobodan Zečević je, gostujući u Dnevniku RTS-a, rekao da Francuze interesuju uglavnom privredne teme, a da Valsova poseta može podstaći nova francuska ulaganja u našu zemlju.\n"Francuzi nemaju toliko malih i srednjih preduzeća kao Nemci i Italijani. Oni su veoma nepoverljivi i teže preuzimaju rizik i ulaze na strana tržišta. Ova Valsova poseta signaliziraće njihovim kompanijama da je Srbija sigurno tržište i da mogu slobodno da ulažu", kaže Zečević.\nNa pitanje koji projekti mogu biti interesantni za francuske kompanije, saradnik Instituta za evropske studije kaže da su Francuzi veoma jaki u infrastrukturnim objektima i da će im sigurno biti interesantna gradnja metroa.\n"Beograđanima je potreban metro, a Francuzi to mogu da urade", ukazuje Zečević.\nPodseća i da bi Francuzima za investiranje svakako bio interesantan Aerodrom "Nikola Tesla", jer je kompanija "Vansi", koja se u našoj javnosti pominje kao jedan od ulagača, izgradila desetine aerodroma van svoje zemlje, kao i da je nedavno pobedila nemačku kompaniju na konkursu za izgradnju aerodroma u Ljubljani.\nIpak, dodaje Zečević, francuska država ima problema i sa snabdevanjem vodom, pa su se vremenom Francuzi specijalizovali za oblast voda i izgradnju vodovoda, što je možda jedna od zanimljivih oblasti investiranja u Srbiji.\nNa podsećanje da je poslednja poseta nekog francuskog visokog zvaničnika bila 2001. godine, kada je Srbiju posetio Žak Širak, Zečević kaže da možda nije bilo francuskih zvaničnika, ali da su posete predsednika Nikolića i premijera Vučića Parizu, pokazale da postoji visok intenzitet diplomatskih odnosa.\nGovoreći o srpsko-francuskim odnosima, Zečević napominje da je nama potrebna neka velika država da nas podrži na putu ka EU i smatra da je Francuska idealna država za to.\n(četvrtak, 06. nov 2014, 10:37) - anonymous [neregistrovani]\nAko se ne varam negde sam procitao da su se komsije Hrvati presli kada su pustili da im francuzi kupe avio kompaniju.


Cena junetine preko 800 dinara – RTV SUNCE Arandjelovac\nHome » Aranđelovac » Cena junetine preko 800 dinara\nCena junetine preko 800 dinara\nKako piše „Danas“, prodaja je opala, žale se mesari, jer za isti novac može da se kupi tri kilograma pilećeg mesa ili dva svinjskog. Početak rasta cene poklopio se sa početkom izvoza za Tursku i ako nije jedini, onda je to svakako jedan od glavnih razloga ovog poskupljenja, koje, kako je bar ministar poljoprivrede Branislav Nedimović rekao za RTS, neće biti veće od ovoga.\n„Moj posao je da vodim računa o poljoprivrednim proizvođačima da oni zarade što više na tržištu. Zajedno sa MInistarstvom trgovine postoji plan kako će se to regulisati, nemojte da brinete. Neće doći do skoka od 1.000 dinara“, rekao je ministar.\nPrethodna: Ministarstvo u nedelju sprovodi 12. akciju preventivnih pregleda\nSledeća: Šamoteri večeras spremno dočekuju trećeplasiranu ekipu Novog Pazara


CenTriR je 15. i 16. decembra 2017. godine u Požegi održao trening za predstavnike organizacija civilnog društva iz Gornjeg Milanovca, Požege i Užica, sa ciljem podizanja njihovih kapaciteta za uključivanje u monitoring i zagovaranje dosledne primene Zakona o zaposlenima u autonomnim pokrajinama i jednicama lokalne samouprave, koji je prošle godine stupio na snagu.\nTokom dvodnevnog treninga učesnicima je predstavljen novi zakonski okvir u oblasti zapošljavanja lokalnih službenika i upravljanja ljudskim resursima u lokalnoj samoupravi, kao i metodologija za monitoring rada lokalne samouprave, uključujući i praćenje primene pomenutog Zakona. Zahvaljujući istraživanju koje je CenTriR tokom ove godine sproveo u Požegi, Užicu i Gornjem Milanovcu učesnici su upoznati sa trenutnim stanjem i kapacitetima njihovih opštinskih/gradskih uprava za uvođenje funkcije upravljanja ljudskim resursima i učinkom koji su na tom planu do sada ostvarile. Takođe, predstavljeni su i nalazi istraživanja o predhodnoj praksi zapošljavanja lokalnih službenika dobijenih na fokus grupama u kojima su učestvovali predstavnici lokalnog civilnog sektora i dobijenih analizom žalbenih postupaka na proces zapošljavanja u organima lokalne samouprave u poslednjih pet godina. Posebno značajan segment treninga bio je posvećen praktičnom upoznavanju učesnika sa metodologijom sprovedenog baseline istraživanja, koju lokalne OCD mogu nadalje koristiti u procesu praćenja profesionalizacije lokalne uprave tj. izgradnje efikasnog i jeftinog lokalnog javnog servis za građane i privredu.\nOdržavanjem ovog treninga uspešno je okončan projekat ’’Upravljanje ljudskim resursima-ključ efikasne, depolitizovane i profesionalne lokalne samouprave’’, koji je CenTriR sprovodio tokom poslednjh sedam meseci. Projekat je finansirala Evropska unija i sufinansirala Kraljevina Holandija u okviru WeBER regionalnog projekta.


tehnologija Архиве - Energija Balkana\nDvostranački infrastrukturni paket predviđa izdvajanje više od 8,58 milijardi dolara za hvatanje, transport i uklanjanje ugljenika. Bajdenova administracija je posebno podstakla hvatanje ugljenika za industrije poput cementa i čelika, koje je teško elektrifikovati i dekarbonizovati. Ekološki aktivisti su zabrinuti da fokus na hvatanju i uklanjanju ugljenika smanjuje napore da se privrede odviknu od fosilnih goriva.\nStartovala najmoćnija plimna turbina na svetu\nNajveća plimna turbina na svetu, jačine 2MW, otpočela je sa proizvodnjom električne energije, koju distribuira u energetski sistem Škotske. Procene su da njen kapacitet zadovoljava oko 2.000 domaćinstava. Ovakav uspeh inženjerske kompanije Orbital Marine Power predstavlja podstrek za brojne projekte zelene energije, koji bi trebalo da se realizuju u budućnosti na morskim obalama Velike Britanije.\nI Italija protiv proširenja NE Krško\nPosle Austrije i Italija se oglasila protiv produžetka rada i proširenja nuklearne elektrane Krško. Italijani su zabrinuti da bi, u slučaju havarije Italija mogla biti pogođena ne samo zbog direktne fizičke blizine, već i zbog činjenice da lokalni vetrovi duvaju prema Italiji, pa bi eventuale posledice mogle dopreti sve do Bolonje.\nKineski uspon će verovatno biti zaustavljen masovnom starosnom neravnotežom. Do 2050. godine svaki treći Kinez biće stariji od 60 godina. Kina će sa osam radnika na svakog penzionera preći na dva, pretvarajući zdravu strukturu stanovništva u obliku piramide u pravougaonik. Ostaje da se vidi da li Kina trebalo da brine o nedostatku fabričkih ruku, kada je najveće svetsko tržište robota.


Stigla pomoć: Ruski stručnjaci u borbi protiv virusa korona u Republici Srpskoj - NTV Arena Bijeljina\n“Dolazi ekipa ljekarskih specijalista, koji će se zajedno sa kolegama iz Srpske konsultovati u liječenju ljudi, a stiže i specijalna tehnika koja omogućava dezinfekciju prostora zgrada i drugih objekata”, rekao je Ivancov novinarima.\nIvancov je, nakon što je sa predsjednikom Republike Srpske Željkom Cvijanović, srpskim članom Predsjedništva BiH Miloradom Dodikom i predsjednikom Vlade Srpske Radovanom Viškovićem dočekao prvi kontingent medicinske opreme i pomoći Rusije za borbu protiv epidemije virusa korona, naveo da je to ono što je u ovom trenutku potrebno za suzbijanje širenja virusa korona u Srpskoj.\n“Nadamo se da će ova naša uloga pomoći da se situacija olakša i da ćemo zajedničkim naporima prevazići sve nevolje”, rekao je Ivancov.\nPrema njegovim riječima, pomoć je stigla na zahtjev Republike Srpske, dok zahtjeva iz Federacije BiH nije bilo, a Rusija je spremna da pomogne ukoliko bude mogućnosti.\nNa Aerodrom “Mahovljani” u Banjaluci danas je dopremljen prvi kontingent medicinske opreme i pomoći Rusije za borbu protiv epidemije izazvane virusom korona.\nNa Aerodrom je sletio avion iz Rusije sa medicinskom opremom i materijalima koje je ta zemlja donirala Republici Srpskoj, a u Banjaluku je stigla i ekipa ruskih medicinskih stručnjaka koji će se staviti na raspolaganje Univerzitetskom kliničkom centru u Banjaluci u borbi protiv epidemije virusa korona.\nZNAČAJNA POMOĆ U BORBI PROTIV VIRUSA KORONA\n“Ovo je značajna pomoć za naš zdravstveni sektor. Došli su stručnjaci iz Rusije da pomognu našim ljekarima koji se više od mjesec dana herojski bore sa pandemijom”, rekao je novinarima Višković, nakon što je na Aerodrom “Mahovljani” u Banjaluci dopremljen prvi kontingent medicinske opreme i pomoći Rusije za borbu protiv epidemije izazvane virusom korona.\n“Srpski član Predsjedništva BiH Milorad Dodik i ja smo uputili pismo Rusiji na šta je ova zemlja reagovala i poslala pomoć. Ovo je pomoć onima koji su je i tražili, na čemu smo više nego zahvalni”, dodao je Višković.\n“U borbi protiv virusa značajna je dezinfekcija javnih površina. Došli su nam najbolji svjetski stručnjaci sa najboljom opremom i sredstvima za dezinfekciju i nastojaćemo da svi naši veći gradovi budu dezinfikovani. U Banjaluci ćemo sutra početi sa dezinfekcijom Univerzitetskog kliničkog centra, Studentskog doma `Nikola Tesla`, odnosno mjesta gdje je najveća koncentracija lica koja su pozitivna na virus, nakon čega idemo dalje”, rekao je Višković.\nSrpski član Predsjedništva BiH Milorad Dodik ocijenio je da je nemjerljiva pomoć koja je danas iz Ruske Federacije stigla u Republiku Srpsku.\n“Znamo da se i Ruska Federacija suočava sa virusom korona, ali nije izostala njihova želja da nama pomognu”, rekao je Dodik novinarima na banjalučkom aerodromu, gdje je sa drugim zvaničnicima Srpske dočekao prvi kontingent pomoći iz Rusije.\nDodik je zahvalio Rusiji, njenom predsjedniku Vladimiru Putinu, ministru inostranih poslova Sergeju Lavrovu i ruskom ambasadoru u BiH Petru Ivancovu koji su radili sa vlastima Republike Srpske da stigne ova pomoć.\n“Oni su nam rekli da gdje ovi ljudi izvrše dezinfekciju prostorija ili otvorenog prostora poslije toga ta mjesta izgledaju kao da tu nije ni bilo virusa korona. Veoma je važno da sve dezinfikujemo i da to bude sterilno”, naglasio je Dodik.\nOn je preporučio i Federaciji BiH /FBiH/ i njenom rukovodstvu da od institucija Ruske Federacije zatraže da i njima pomognu.\n“Javno kažem da ću podržati takav zahtjev i nazvaću određene ljude da ovo isto bude realizovano i u Federaciji. Važno je da ovakvi stručnjaci uđu u zdravstvene ustanove u FBiH koje je zahvatio virus korona. Oni moraju da imaju inicijativu i ovdje je to problem. Ruska strana je ta koja određuje kome daje pomoć. Rekli su da na zahtjev Republike Srpske ona dolazi ovdje. Ukoliko to FBiH i njeni organi žele neka napišu zahtjev i ja ću istim putem zatražiti da pomognemo i njima”, istakao je Dodik.\nOn je dodao da ruski stručnjaci odlaze na sastanak sa ljudima iz Srpske kako bi napravili plan djelovanja.\n“Ovo su pripadnici Vojske Ruske Federacije i oni mogu da djeluju samo u skladu sa naređenjem. Naređenje koje su dobili od najvišeg državnog rukovodstva je da idu u Republiku Srpsku. Sada je potrebno da dobiju naređenje da idu i u FBiH. Ako su mogli da budu u Italiji i na mnogim drugim mjestima ne vidim razlog zašto ne bi mogli da pomognu i FBiH”, rekao je Dodik.\nCVIJANOVIĆ: VELIKA ZAHVALNOST RUSIJI, POMOĆ POTVRDA DOBRIH ODNOSA\nPredsjednik Republike Srpske Željka Cvijanović izrazila je danas u Banjaluci u ime institucija i građana veliku zahvalnost za pristiglu rusku pomoć u suzbijanju korona virusa u Srpskoj, navodeći da je ovaj gest potvrda dobrih odnosa i razumijevanja Srpske i Rusije.\nOna je rekla novinarima da se ova pomoć koja je stigla na Aerodrom u Banjaluci manifestuje u ljudstvu, medicinskim stručnjacima koji će pomoći ovdašnjem zdravstvu, kao i opremi, sredstvima za dezinfekciju i aktivnostima koje će se sprovoditi na suzbijanju virusa.\n“To sve ćemo dobiti putem ove isporuke. Ovo je prvi dolet od tri planirana, koja će se desiti tokom dana. Pomoć obuhvata dolazak medicinskih stručnjaka i specijalista, sredstva za dezfinfekciju, respiratore, zaštitne maske i svu opremu koja je danas potrebna bolnicama”, rekla je Cvijanovićeva.\nOna je rekla da je pomoć upućena na zahtjev rukovodstva Srpske i da je veoma brzo stigla nakon razgovora sa predsjednikom Rusije i ministrom spoljnih poslova Vladimirom Putinom i Sergejom Lavrovom.\n“Zahvalni smo i ova pomoć pokazuje mnogo više od obične borbe, odnosno da preživimo u ova teška vremena. Znamo da Rusija ima svoje probleme sa virusom, kao i druge zemlje, ali u svim tim naporima koje ulažu na svojim terenima, oni su se odazvali i pomogli svakome kome je to bilo potrebno. Takođe, ovo je potvrda naših dobrih odnosa i razumijevanja”, naglasila je Cvijanovićeva.\nOna je rekla da je sigurna da bi od Rusije svako dobio pomoć ako bi je zatražio, što se i pokazalo u slučaju Italije.\nCvijanovićeva je rekla da bi i Federacija BiH dobila pomoć ukoliko bi se obratila Rusiji.\nNa Aerodrom “Mahovljani” u Banjaluci danas je dopremljen prvi kontingent medicinske opreme i pomoći u ljudstvu Rusije za borbu protiv epidemije izazvane virusom korona.\nTags: koronavirus, pomoc, rs, rusija, zemlja


Dan zaljubljenih u Čikagu budi uspomene na gangstersku prošlost grada\nZa većinu ljudi, Dan Svetog Valentina predstavlja period namenjen zaljubljenima, ali za one koje interesuje kriminal i gangsterska istorija, taj dan će zauvek biti povezivan sa jezivim zločinom, koji se dogodio u Čikagu, 1929. godine. Tog dana, naoružani ljudi, za koje se pretpostavlja da su radili za Al Kaponea, automatskim puškama pobili su sedam ljudi iz rivalske bande. Građanki lider Čikaga voleli bi da se prošlost zaboravi, ali ljudi su uvek bili fascinirani tom erom i tako će verovatno i ostati.\nPosetioci Čikaga mogu da dožive malo vedriju stranu njegove opake prošlosti u Garaži Tomija Gana, pozorištu u kome glumci tumače uloge mafijaša i mladih devojaka iz ere prohibicije. Tokom 20-ih i početkom 30-ih godina prošlog veka, u SAD je zakonom bilo zabranjeno prodavati i konzumirati alkohol. Gangsteri poput Al Kaponea iskoristili su tu zabranu da se obogate, ilegalno dopremajući pivo i žestoka pića. U borbi za prevlast na tržištu, rivalske bande su se međusobno ubijale, i ujedno uništavale reputaciju Čikaga, a najozloglašeniji incident bio je Masakr na Dan Svetog Valentina. Džon Bajnder, koji je rođen i odrastao u Čikagu, napisao je knjigu «Čikaška mafija», o istorijatu, čuvenog podzemlja tog grada.\n"Gradonačelnik i ostali gradski čelnici verovatno ne vole što Čikago ima tu gangstersku istoriju, koja datira od ere prohibicije sve do danas, ali istorija je istorija", kaže Bajnder.\nOn ponekad organizuje turističke šetnje za ljude koje zanima da vide mesta na kojima su mafijaši nekad operisali, mada su mnoge od tih starih zgrada srušene, baš kao i garaža, ispred koje se odigrao masakr.\n"U okvirima grada, ono što ja mogu je praktično da ih odvedem tamo gde se nešto nekad nalazilo, ali čak i kada zgrade nema, to vam daje neki grubi osećaj, možda i više od toga, šta se dogodilo, gde je ko bio, u kom delu grada … sve u svemu, više od samog čitanja knjige", objašnjava Bajnder.\nOn predaje finansije na Univerzitetu države Ilinois u Čikagu. Kako kaže, organizovani kriminal je biznis i oni koji se njime bave rade to isključivo zbog novca. Razumevanje načina na koji je nastala ta vrsta kriminala može pomoći Čikagu i drugim gradovima da se efikasnije bore protiv nje, naglašava Bajnder.\n"Organizovani kriminal je rak građanskog društva i postoji i u današnjem Čikagu. Ukoliko želimo da shvatimo kako da se borimo protiv njega i minimalizujemo njegov uticaj, čak i na politički sistem, moramo da obratimo pažnju na to šta on predstavlja, šta kriminalci rade i na koji način", zaključuje Bajnder.\nA naravno, čikaški gangsteri iz ere prohibicije zauvek će živeti u igranim filmovima, što će nastaviti da izaziva fascinaciju javnosti tim fenomenom.


U sektoru instalacione tehnike austrijska preduzeća nude, na području grejanja i ventilacije, novorazvijene stvari kao što su solarni sistemi ili kontrolni sistemi za blisko i daljinsko grejanje privatnih domaćinstav, zajedno sa tradicionalnim primenama na području gasa i sanitarija.\nIndustrijskim preduzećima nude se projektovanje i nadzor nad proizvodnjom koncepata postrojenja po meri koji povećavaju tehničku raspoloživost i radni učinak, a smanjuju troškove.\nOsim energetski efikasnih novogradnji, u budućnosti će bitnu ulogu igrati zahtevi u vezi sa saniranjem ljuski zgrada i instalacijske tehnike i s optimizacijom postojećeg stanja. Tehnološke inovacije kod građevinskih materijala, proizvoda i mašina trebalo bi da energetske zahteve svedu na minimum.\nAustrijski trendovi na području unutrašnjih građevinskih radova su, na primer, drveni podovi i građevinski materijali vrhunskog kvaliteta, građevinski materijali bez štetnih materija i energetski efikasna rešenja.\nSektori unutrašnje i suve gradnje odlikuju se prisustvom mnogo malih i srednje velikih preduzeća. Austrijski ponuđači su sinonim za kvalitet, dugovečnost, održiva rešenja i poštovanje rokova. Kupci u Austriji oslanjaju se na „svoje“ regionalne privrednike.\nOsim dugogodišnjeg iskustva, u jače strane austrijskih preduzeća spadaju i inovativna rešenja, počev od nove interpretacije podova od parketa, preko inteligentnog umreženja zgrada i upravljanja postrojenjima pomoću ekrana na dodir ili mobilnih uređaja, sve do sistema upravljanja životnom sredinom sa ISO sertifikatom.\nPametna kuća i pomoćni sistemi\nEnergetska efikasnost može se postići i optimizacijom sistema za upravljanje zgradom. To je važno u slučaju rasta cena energije, a i radi ostvarenja klimatskih ciljeva. Tako će u budućnosti rešenja za pametnu kuću igrati odlučujuću ulogu.\nUsled demografskih promena povećava se potreba za rešenjima prema konceptu „Život uz pomoć okoline“ (Ambient-Assisted-Living). Inteligentni tehnički sistemi za pomoć doprinose životu u sopstvenoj kući prema sopstvenom nahođenju sve do duboke starosti.\nU budućnosti će stoga autonomni sistemi, bežične senzorske mreže i pametna rešenja sve više nadzirati procese u zgradama. Kupci ili pružioci usluga koriste mobilne uređaje kako bi regulisali procese.\nSavremeni BUS sistem može podržavati procese kontrole i proslediti informacije instalacionoj tehnici u zgradi. Ova tehnologija je prikladna i za porodične kuće i za javne zgrade kao što su škole i upravne zgrade.\nSistem može kontrolisati rasvetu, programirano voditi brigu o temperaturi u prostorijama i roletama, kontrolisati garažna vrata, aktivirati detektore pokreta ili obezbediti rad dimnog alarma.\nPomoću fleksibilnog BUS sistema različiti uređaji i postrojenja komuniciraju međusobno i razmenjuju informacije. Ono što je za starije ljude posebno interesantno: biosenzori mere krvni pritisak i šećer u krvi ili podsećaju osobe na uzimanje lekova. U hitnim slučajevima moguć je neposredan kontakt s lekarima ili službama za tuđu pomoć i brigu.


Koncert je održan u koncertnoj dvorani Kulturnog centra Banski dvor, a, osim gostiju iz Zenice, nastupio je i banjalučki hor "Safikada". U koncertnoj dvorani tražilo se mjesto više, a posjetioci su pjevali zajedno sa izvođačima i nagrađivali ih gromoglasnim aplauzima.\n"Veče sevdaha" inače predstavlja tradicionalni kraj manifestacije "Vezeni most" koju svake godine u gradu na Vrbasu organizuje Zajednica udružena građana Banjaluke.\nHazim Maglajlić predsjednik Organizacionog odbora 14. susreta Banjalučana "Vezeni most", rekao je da se zbog ove večeri u Banjaluku vraća veliki broj Banjalučana koji žive u dijaspori, ali i iz bh. gradova, naročito iz Sarajeva.\nIzrazio je zahvalnost zeničkom "Preporodu" jer su odlučili da besplatno održe koncert u okviru ove manifestacije, a, osim toga, zahvaljujući njima organizovana je i izložba slika Likovne kolonije iz Zenice "Stara Bosna", koja je večeras otvorena u holu Banskog dvora.\nRezimirajući manifestaciju koja je počela u petak, Maglajlić je istakao da je cilj bio da se druže i da pokažu "da možemo živjeti jedni s drugima i to ne jedni pored drugih, nego zajedno".\n"Sve manifestacije imale su za cilj da nas pomire", rekao je on i ocijenio da je ovogodišnja manifestacija bila izuzetno uspješna.\nKazao je da za sljedeću godinu planiraju da u Vezenom mostu učestvuju i građani iz grudih opština.\n"Da ostvarimo saradnju i da se prevaziđe sve ono što nas je sve ove godine sputavalo. Nadam se da ćemo ponovo početi da idemo zajedno i na Bajrame i na Božiće, kao što je to nekad bilo", kazao je Maglajlić.\nMeđu Banjalučanima koji su večeras uživali u sevdalinkama bio je i Mujo Metaj, koji od 1993. godine živi u Švedskoj. Sada u Banjaluku dolazi oko četiri puta godišnje, a manifestaciju "Vezeni most" nikada ne propušta.\n"Ovo je nama potrebno da se povezujemo, dođemo ovdje da napunimo naše akumulatore, odemo gore i pravimo manifestaciju sličnu ovome koja se održava u oktobru u Halmstadu. Ovo je krasno, trebalo bi da se i dalje nastavi, samo da se poveže još više ljudi, da nam političari dođu da vide šta radimo, da smo obično ljudi", rekao je Mujo Metaj.


DS: Sporazumi nisu trijumf Srbije\nVlada Demokratske stranke u senci ocenila je danas da ne postoji nijedan razlog da se sporazumi iz Brisela predstavljaju kao trijumf Srbije jer se tim dogovorima potpuno prekidaju institucionalne veze sa Srbima na severu Kosova.\nKako je na konferenciji za novinare u sedištu DS navela ministarka spoljnih poslova Vlade DS u senci Nataša Vučković, jedini razlog za zadovoljstvo zbog potpisanih sporazuma je što je Vlada Srbije „suočena sa realnošću i što je spremna da je prizna“.\n„Potpisivanje sporazuma u Briselu je očekivano i dugo najavljivano. Aktuelna Vlada, slično kao i ona 1999. godine, pokušava da prikaže te sporazume kao pobedu Srbije iako ne postoji nijedan razlog za trijumf. Ti sporazumi su posledica radikalsko-socijalističke politike devedesetih godina“, ocenila je Vučković.\nOna je navela da je sporazumom Beograda i Prištine predviđeno da Zajednica srpskih opština (ZSO) predstavlja nešto više od nevladine organizacije, ali je dodala da se „teško može govoriti o nekoj autonomiji ZSO“.\n„Za nas je izvesno da Zajednica ima samo nadzorna, a ne i izvršna ovlašćenja. Smatramo da su potpisani sporazumi u potpunoj suprotnosti s politikom koju su premijer Aleksandar Vučić i predsednik Tomislav Nikolić vodili tokom devedestih godina, kao i sa obećanjima koje su davali u predizbornim kampanjama poslednjih godina“, kazala je Vučković.\n„Za nas je ključno to da će nastavak pregovora Beograda i Prištine možda dovesti do bržeg otvaranja pregovaračkih poglavlja sa EU, a može se očekivati i da će poslednji sporazumi ubrzati pripremu Brisela 2 koji bi doneo sveobuhvatan sporazum dve strane“, ocenila je Vučković.


Srpski milioni s Kipra neće se vratiti u Srbiju\n21.03.2013. 10:28h 02.12.2016. 13:28h\nVećina građana Srbije koji imaju štedne uloge na Kipru podići će taj novac i sigurno će naći neku drugu "of šor destinaciju", naveo je ekonomista Nikola Fabris\nPREBOGATA: Kiparska crkva ima banku, hotele, pivaru\nArhiepiskop spasava Kipar crkvenom imovinom\nMedvedev ljut: Ruski državni računi blokirani na Kipru\nKIPAR: Rusi, pomagajte!\nKIPAR PRED BANKROTOM: Država otima 10 odsto sa svakog računa!\nKipar: Kupiš kuću, dobiješ i trajni boravak!\nBEOGRAD - Ekonomista Nikola Fabris ocenio je da će većina građana Srbije koji imaju štedne uloge na Kipru podići taj novac, ali da on neće završiti u Srbiji.\nOn je rekao da Kipar zbog finansijske krize više neće biti sigurna "of šor destinacija" i da će sumnjivi kapital otići na neko drugo mesto.\n"Nije realno da se taj novac vrati u Srbiju, postoje razlozi zašto on već nije u Srbiji. Oni će sigurno naći neku drugu "of šor destinaciju" ", ocenio je Fabris. Po njegovim rečima, kriza na Kipru neće ugroziti zemlje evrozone, "pošto je to isuviše mala ekonomija", ali je dodao da EU neće dopustiti da Kipar bankrotira već će dobiti pomoć kao što su dobile Grčka, Portugala i Irska.\nGovoreći o ideji EU da se naplati jednokratni porez do 10 odsto na uloge u kiparskim bankama, kao predlogu za nalaženje novca za smanjenje budžetskog deficita Kipra, on je je rekao da nijedna zemlja do sada nije uvela takvu meru jer ona izaziva finansijsku nestabilnost.\n"Očigledno je da pravi razlog za mere EU nija bila finansijska nestabilnost Kipra, već činjenica da jeste član EU, a nije poštovao sva pravila i dopustio je da uđe prljavi kapital", rekao je Fabris.\nSkupština Kipra je u utorak odbacila predlog zakona o vanrednom, jednokratnom porezu na depozite, što je uslov za dobijanje međunarodnog zajma za finansijsku stabilizaciju. Predklogom propalog zakona bilo je predviđeno da se na sve uloge preduzeća i građana u bankama manje od 100.000 evra naplati jednokratni porez od 6,75 odsto, a na veće depozite porez od 9,9 odsto. Kiparska vlada je u sredu izmenila predlog tako da zaštiti štediše s depozitima do 20.000 evra, koji ne bi bili dužni da plate prinudni porez.


RTCG - Radio Televizija Crne Gore - Nacionalni javni servis :: Otvoreno o NATO-u :: Članstvo ne znači da je posao završen / print=true\nPOČEO REACT 25. 08. 2017. 21:30 >> 22:10 1\nČlanstvo ne znači da je posao završen\nRegionalni evroatlanstki kamp REACT 2017, koji deseti put organizuje Alfa centar, počeo je danas na Žabljaku, okupivši 90 polaznika iz više zemalja Evrope. Oni će tradicionalno diskutovati i slušati predavanja na temu evroatlantskih integracija, a ovogodišnji kamp, obogaćen je temama vladavine prava i jačanja demokratije u zemljama regiona.\n“Velika je čast po deseti put dočekati ovu energiju velikog broja mladih ljudi, provesti sa njima pet dana, i usmjeriti ih da svoje znanje i energiju investiraju u demokratske promjene u zemljama iz kojih dolaze”, istakao je Aleksandar Dedović, predsjednik ekspertskog savjeta REACT-a.\nAmbasadorka SAD Margaret En Uehara poželjela dobrodošlicu učesnicima poručivši im da su upravo oni budući lideri i da se od njih očekuju i zahtijevaju krupne stvari.\nAmbasador Njemačke u Crnoj Gori Hans Ginter Matern se u svom govoru fokusirao na zajedničke vrijednosti NATO i EU, istakavši da se osnovne vrijednosti čovjeka moraju braniti ali bez upotrebe oružja.\n“Kada govorimo o EU važno je napomenuti da su u Evropi već hiljadama godinama vode ratovi i sukobi, koji se rješavaju oružjem i ubijanjem, ali nastankom EU ti sukobi se rješavaju mirno. To je ustvari najvažniji posao EU", kazao je Matern.\nAmbasador Mađarske u Crnoj Gori Kristijan Poša istakao je da Crna Gora kao zajednička saveznica ima važnu ulogu da svoje iskustvo na putu ka Alijansi približi i osvijetli put državama koje žele da dijele vrijednosti koje krase Alijansu.\nPredsjednik opštine Žabljak, Veselin Vukićević koji je pohvalio napore koje je ALFA Centar uložio u informisanje i obrazovanje građana, o koncepciji i prednostima pristupanja Crne Gore u NATO.\n“Jasno je da punopravno članstvo u NATO nije samo po sebi cilj, ono nam omogućuje da prije svega unapređujemo demokratske procese, obezbijedimo vladavinu prava i ekonomski napredak za sve naše građane”, naveo je Vukićević.\nNacionalni koordinator za NATO Dragan Pejanović kazao je da se puno radilo kako bi se postigao istorijski uspjeh - članstvo države u NATO-u.\n"Puno se postiglo od obnove crnogorske nezavisnosti i međunarodno pravnog priznanja Crne Gore. Jedna od bitnih oblasti bila je informisanje javnosti o ovom procesu i svim aspektima članstva u NATO savezu s naglaskom na neposrednu komunikaciju sa svim ciljnim grupama, otklanjanje predrasuda, stereotipnih mišljenja i emocionalnih shvatanja”, kazao je Pejanović dodajući da Crna Gora afirmišući i štiteći evroatlantske vrijednosti šalje jasnu poruku spremnosti na unapređenje i jačanje regionalne i međunarodne saradnje.\nPredstavnica Ministarstva odbrane, Alma Adrović kazala je da članstvo Crne Gore u NATO ne znači da je naš posao završen.\n"Tek treba da nastavimo sa sprovođenjem reformi i ispunjavanjem naših obaveza i odgovornosti. Tokom velikog broja godina Crna Gora je bila pouzdan partner tako da treba da osiguramo i obavežemo međunarodnoj zajednici da ćemo ostati i dalje pouzdan i povjerenja vrijedan saveznik”, rekla je Adrović.\nPrvo počasno predavanje na REACT-u održao je potpredsjednik Skupštine Crne Gore Genci Nimanbegu .\nREACT će trajati do srijede 29. avgusta.


Vučić sa delegacijom MMF-a o očuvanju fiskalne sigurnosti Srbije i novom aranžmanu - Ekonomija - Dnevni list Danas\nPočetna » Ekonomija » Vučić sa delegacijom MMF-a o očuvanju fiskalne sigurnosti Srbije i novom aranžmanu\nOsnovni cilj Srbije ostaje da sačuva teško stečenu reputaciju fiskalno sigurne zemlje, kao i da nadstavi sa odgovornom fiskalnom politikom kako javni dug ne bi prešao nivo od 60 odsto BDP-a, čime Srbija odlučno nastavlja da radi na daljem rastu ekonomije, ocenjeno je danas u razgovoru putem video linka predsednika Srbije Aleksandra Vučića sa predstavnicima delegacije Međunarodnog monetarnog fonda (MMF).\n1Piše: Beta 21. aprila 2021. 17.16 Izmenjeno: 22. aprila 2021. 01.16\n„Srbija je ostvarila jedan od najboljih rezultata u prošloj godini uprkos izazovima pandemije“, rekao je Martejn istakavši da je Srbija bila jedna od retkih zemalja kojoj MMF nije korigovao početnu projekciju stope rasta u ovoj godini od pet odsto koju je dao prošle godine.\n„Srbija je 2020. godine bila u samom vrhu po privednom rastu u Evropi i uveren sam da i ove godine možemo da uđemo na listu prve tri ili četiri zemlje po rastu“, rekao je Vučić i dodao da je zadovoljan time što Srbija i dalje, uprkos situaciji vezanoj za pandemiju, ima izuzetno jak priliv investicija.\nKako je saopšteno, razgovarano je i o novom aranžmanu Srbije sa MMF savetodavnog karaktera, koji bi doprineo unapređenju investicione klime u Srbiji i rastu poverenja investitora.\n„Imajući u vidu ogroman napredak Srbije u proteklih osam godina, prioritetni cilj ovog aranžmana biće da očuva postignute rezultate, ali i da obezbedi podršku u daljem sprovođenju strukturnih reformi usmerenih na još brži, snažniji i održiviji rast“, rekao je Vučić i zahvalio MMF-u i ličnom angažovanju Jana Кejsa Martejna na profesionalnoj i stručnoj podršci na koju Srbija umnogome računa.\nAleksandar Vučić, Međunarodni monetarni fond, MMFBeograd\n21. aprila 2021. u 21.38\nIstina je da se prvorodjeni predstavlja kao znalac svega i svacega, ali ekonomiju sigurno ne poznaje i ne treba da se mesa


Izvor: RTS, 29.Feb.2020, 08:17 (ažurirano 02.Apr.2020.)\nKošarkaši Denvera doživeli su ubedljiv poraz od Klipersa u Los Anđelesu, u derbiju za drugo mesto Zapadne konferencije. Klipersi su na svom parketu deklasirali Nagetse rezultatom 132:103, uprkos odličnoj partiji Nikole Jokića.\nJokić je na parketu proveo 25 minuta i za to vreme postigao 21 poen (9-13 iz igre, 2-3 trojke), uhvatio devet lopti, podelio dve asistencije i imao jednu ukradenu loptu.\n>> Pročitaj celu vest na sajtu RTS << />Međutim, to nije bilo dovoljno da se zaustave domaćini koji su posle prvih 12 minuta imali dvocifrenu prednost, a u trećoj deonici prelomili pitanje pobednika.\nPored Jokića, u timu iz Kolorada istakao se Džerami Grant sa 20 poena, dva više od Vila Bartona.\nEkipu iz "grada anđela" predvodio je Pol Džordž sa 24 poena, Kavaj Lenard je dodao 19, dok je Montrezl Herel upisao dabl-dabl (18 p i 10 sk).\nDenver je ostao drugi na Zapadu sa skorom 40-19, koliko imaju i Klipersi na trećoj poziciji.\nU pobedi Sakramenta Nemanja Bjelica upisao dabl-dabl, a Bogdan Bogdanović imao očajne procente šuta, dok je Janis Adetokumbo predvodio Bakse do +47 protiv Oklahome.\nKošarkaši Denvera doživeli su ubedljiv poraz od Klipersa u Los Anđelesu, u derbiju za drugo mesto Zapadne konferencije. Klipersi su na svom parketu deklasirali su Nagetse rezultatom 132:103 Košarkaši Denvera doživeli su ubedljiv poraz od Klipersa u Los Anđelesu, u derbiju...


Umesto Bjelogrlića, predsednik Grupacije za kinematografiju Miloš Biković | Luftika\nUmesto Bjelogrlića, predsednik Grupacije za kinematografiju Miloš Biković\nNa mesto predsednika Grupacije za kinematografiju umesto Dragana Bjelogrlića jednoglasno je izabran glumac i producent Miloš Biković.\nFilmski producenti, distributeri, prikazivači i pružaoci producentskih usluga konstituisali su Grupaciju kinematografije pri Privrednoj komori Srbije 2014. godine sa ciljem da ona bude “jedinstvena adresa za sve probleme filmske umetnosti i industrije”, piše nova.rs.\nMiloš Biković bio je na meti opozicione javnosti zbog navoda da je u odličnim odnosima sa predsednikom Aleksandrom Vučićem i ovdašnjim režimom. Svoju karijeru gradio je u Srbiji, a veliki uspeh i popularnost stekao je radom u Rusiji.\nKada je afera “Jovanjica” bila aktuelna pojavila se i reklama u kojoj je Biković, kao još uvek vrlo mlad glumac, promovisao ovu “organsku” farmu.\noznakedragan bjelogrlić grupacija za kinematografiju milos bikovic


Broj vazdušnih udara SAD u Siriji i Iraku porastao 300 odsto\nKoalicija koju predvode SAD u Siriji i Iraku pojačala je svoje napade na poslednje ostatke Islamske države, povećavajući broj udara za više od 300 odsto u odnosu na broj napada u martu.\nVojni zvaničnici kažu da broj udara reflektuje pomeranje fokusa Sirijskih demokratskih snaga (SDF), koje imaju podršku Sjedinjenih Država, na poslednje udare protiv Islamske države u srednjoj dolini reke Eufrat. Pod imenom "Operacija rezime", napadi su usledili nakon nekoliko meseci učestalih poziva SAD svojim saveznicima, SDF-u i Turskoj, da prestanu da se bore jedni protiv drugih u severnoj Siriji i preusmere svoje napore ka porazu Islamske države.\nU martu, većina dominantne kurdske populacije u Afrinu, u severoistočnoj Siriji, evakuisala se pred pretnjom napada snaga turske vojske i opozicionih snaga koje podržava Turska. Neki kurdski borci u SDF-u okupili su se u Afrinu nakon apela lokalaca da štite grad, što je Turska nazvala utočištem terorista protiv njene nacije.\nZvaničnici SAD ponavljali su da borbe u severoistočnoj Siriji "odvraćaju" od kampanje protiv Islamske države i pružaju mogućnosti grupi da započne da se konsoliduje u nekim oblastima.\n"SDF je pauzirala operacije kao odgovor na situaciju u Afrinu. Koalicija obezbeđuje vazdušne udare i vatru podrške obnovljenoj ofanzivi SDF-a", rekao je portparol Pentagona, marinski major Adran Rankin-Galovej za Glas Amerike.\nKoalicija procenjuje da je broj preostalih boraca Islamske države u Iraku i Siriji pao ispod 3.000 prošle godine, ali portparol koalicionih snaga, armijski general Šon Rajan, kaže za Glas Amerike da i dalje ima dosta boraca raštrkanih duž sredine doline reke Eufrat.\n"Zabrinuti smo, više nego brojevima, njihovom sposobnošću da reformišu vezivno tkivo koje imaju tako da im omogući da nastave planiranje, finansiranje, inspirisanje, obuku i regrutovanje i da nastave da budu pretnja svetu", rekao je Vejl.


Kurs programiranja i robotike u OŠ “Štampar Makarije” | Tehnologija za roditelje\nU Osnovnoj školi “Štampar Makarije” u toku je kurs programiranja i robotike za učenike od petog do osmog razreda, a časovi se održavaju dva puta sedmično i besplatni su za sve polaznike.\nZahvaljujući programu Mali programeri koji, uz podršku Crnogorskog Telekoma, sprovodi NVO Crnogorska razvojna inicijativa, 30 učenika je dobilo priliku da se oproba u programiranju, kreiranju svojih igrica, kao i sklapanju i upravljanju mBot robotima.\n“Ideja projekta je da se uz pomoć učenja programiranja kroz igru kod osnovaca razvije kritičko mišljenje i vještine rješavanja problema. Ako želimo da sva naša djeca imaju mogućnost da žive kvalitetno i u skladu sa vremenom, ako želimo da uvećamo njihove šanse na tržištu rada, moramo da im omogućimo da unaprijede svoje digitalne kompetencije, rade u timu i riješavaju probleme”, kazala je nastavnica informatike u ovoj školi, Biljana Popović.\nOna je dodala da mlad čovjek koji je digitalno pismen, a koji funkcionalno i smisleno koristi tehnologiju ima daleko veće šanse za potpunu integraciju u savremeno društvo.\nProjekat je posebno prepoznat zbog doprinosa edukaciji mladih u STEM području (Science, Technology, Engineering, Mathematics – nauka, tehnologija, inženjerstvo, matematika).\n“Crnogorski Telekom nastoji da podrži i promoviše STEM oblasti, jer su to znanja i vještine koje su našoj djeci potrebne u 21. vijeku. U eri digitalizacije oblasti kao što su nauka, tehnologija, inženjerstvo, matematika su jako važne za društveni i ekonomski razvoj”, kazala je ekspert za korporativnu komunikaciju i društveno odgovorno poslovanje, Jelena Radonjić-Đurković i dodala da zbog toga žele što veći broj djece i mladih zainteresovanih za ove oblasti i sticanje znanja i kompetencije koje će biti ključne za uspjeh u budućnosti.\nZahvaljujući projektu ubuduće će i svi učenici osmog razreda škole “Štampar Makarije” kroz redovan predmet Informatika sa tehnikom, u dijelu programiranja i robotike, imati mogućnost da uđu u svijet programiranja i upravljanja robotom na njima blizak način, kroz igru i uz korišćenje modernih alata.\nProjekat Mali programeri je dobio finansijsku podršku Telekoma u okviru konkursa za društveno odgovorne ideje Za svako dobro.


Učenje na daljinu u Rshzu – Российско-сербский гуманитарный центр\nUčenje na daljinu u Rshzu\nU kontekstu pandemije COVID-19, Rusko-srpski humanitarni centar, u bliskoj saradnji sa Ministarstvom za vanredne situacije Rusije i Sektorom za vanredne situacije Ministarstva unutrašnjih poslova Srbije, nastavlja da radi na obuci i obuci srpskih vatrogasaca i spasilaca.\nIzmeđu 30. Kursevi su sprovedeni uz učešće nastavnika Akademije civilne zaštite i Univerziteta u Sentu. Petersburg Državne vatrogasne službe Ministarstva za vanredne situacije Rusije. Obučeno je 20 specijalista Odeljenja za vanredne situacije.\nPlanirano je da se do kraja 2020. godine održe još četiri takva udaljena kursa uz učešće nastavnika i metode univerziteta Ministarstva za vanredne situacije Rusije u učionicama Centra, od kojih oprema omogućava da se ova vrsta obuke sprovodi veoma jasno i efikasno.


Predsjednik Srbije najavio: ‘Kupujemo nove Rafale, a od Erdogana Bayraktare preko reda! Za 2-3 dana vidjet ćete i naše najmoćnije oružje‘\n– Pregovaramo već godinu dana o kupovini 12 novih Rafalea, a pregovaramo s još jednom zemljom o kupovini 12 polovnih Rafalea, rekao je Vučić.\nPredsjednik Srbije Aleksandar Vučić je nakon završene vojne vježbe na poligonu Pasuljanske livade “Vatreni štit 2022”, na kojoj je prvi put prikazano djelovanje protuoklopnih raketa “Kornet”, kazao da je vojska Srbije sada “mnogo snažnija”. Istovremeno, najavio je nabavku borbenih bespilotnih letjelica ‘Bayraktar’ od Turske, javlja Tanjug, a prenosi Al Jazeera Balkans.\nRiječ je o dronovima koji su u velikoj mjeri omogućili ukrajinskoj vojsci da osujeti namjeru ruskog ratnog zrakoplovstva da brzo zavlada nebom nad tom zemljom u ratu koji je ondje započeo 24. februara.\n– Tražio sam od predsjednika Turske Erdogana ‘Bayraktare’ i dobio obećanje da ćemo ih preko reda moći kupiti i uvrstiti u oružje Vojske Srbije, pohvalio se Vučić koji se prije nekoliko dana jadao da u Srbiju ne stiže već kupljeno oružje iz trećih zemalja jer neke druge države ne dozvoljavaju tranzit preko svojih teritorija.\nVučić je rekao i da će srbijanska vojska i dalje morati osnaživati svoje helikopterske jedinice i bespilotne letjelice. Prema njegovim riječima, Vojska Srbije ima bespilotne letjelice “Vrabac”, kao i “CH92” manje razorne moći, ali da će se morati nabaviti letjelice “CH95” veće razorne moći.\nNajavio je i da će u utorak ili srijedu biti predstavljeno “novo naoružanje” koje će biti do sada “najmoćnije oružje koje će Srbija imati”.\n– U utorak ili srijedu dobrodošli ste da vidite ponos srpske vojske, rekao je Vučić, ne želeći precizirati o kojem je naoružanju riječ.\nNa pitanje da prokomentira pisanje francuskih medija da je Srbija zainteresirana za kupnju 12 novih borbenih aviona tipa “Rafale”, Vučić je rekao da već godinu dana o tome pregovara s Francuzima.